“Tak Pandai Guna Tandas, Tanya Je Kawan.”  Wanita Ini Kongsi Tip Persediaan Anak-Anak Bakal Masuk Darjah 1 Tahun Depan.

Musim cuti sekolah, anak-anak seronok dapat bersuka ria bercuti tanpa perlu nak fikirkan bab sekolah. Habis cuti nanti  bermulalah episod baru buat semua, terutama anak-anak yang bakal memasuki darjah satu.

Debaran nak masuk darjah satu mungkin tidak sama sewaktu ke tadika. Tetapi jangan terlalu bimbang kerana semuanya akan baik-baik belaka.

Yang risau bab nak ke tandas sendiri, beli makanan di kantin, takut ketinggalan, jom baca perkongsian ini. Moga sedikit sebanyak memberi manfaat pada anak-anak semua!

AWAK NAK MASUK DARJAH 1 2018?
Ini 10 tips untuk awak
(Catatan bekas kanak-kanak darjah 1)

1. Ada banyak benda yang awak masih belum tahu dan di sekolah rendah akan ada baaaaanyak benda menarik yang kita akan belajar!

Siapa belum tahu baca lagi? Rileks lah, kalau kita terus cuba & tak putus asa, darjah 1 nanti tiba-tiba kita dah pandai baca! Eh, macammana boleh pandai baca pulak tiba-tiba ni? Cikgu tadika dulu kata, bila otak kita dah bersedia (Age of reasoning). Setiap orang berbeza-beza, ada yang cepat, ada yang lambat. Bukan sebab kita tak pandai.. Yang penting kita CUBA & SUKA MEMBACA <3 Cikgu darjah 1 kita pun power, ada banyak teknik untuk bantu kita membaca bila kita dah bersedia!

2. Ada kawan-kawan yang akan lebih cepat baca/kira daripada kita. Huyooo..!! Ada juga kawan-kawan yang belum pandai baca/kira lagi daripada kita. Ala, kesiannyeee..

Hmm.. Senang je, siapa lagi pandai baca/kira, tolonglah kawan yang belum pandai lagi! Nantikan kita boleh sama-sama pandai, barulah seronok belajar sama-sama!

3. Cikgu tu tak lah garang sangat. Cikgu-cikgu sekolah rendah tu semua baik-baik je sebenarnya..

Kita pernah je nampak diorang kat bilik guru gelak-gelak, gurau-gurau dengan cikgu-cikgu yang lain. Kadang-kadang cikgu tergelak bila kita bagi jawapan kelakar. Cuma kalau cikgu marah-marah sikit tu, maafkan jelah, diorang stress kena kejar silibus. Budak-budak pun ramai sangat satu kelas, bising, cikgu jadi penat.. Kita rasa kalau kita dah besar jadi cikgu macam tu pun, mungkin kita boleh jadi selalu marah/geram-geram kan?

4. Sekolah lebih besar! Wah, besarnyaaa sekolah ni..! Dulu kita duduk rumah, ada 3-4 orang je (mak, ayah, kita, adik). Duduk taska, ada 30-50 orang je. Bila ke tadika, ada 70-90 orang. Bila ke sekolah ni, ada raaamai sangat kawan-kawan, abang kakak & cikgu-cikgu. Beratus-ratus/ribu-ribu orang kot?

Kalau rasa takut sikit tu normal lah, kita nak hadapi suasana baru. Tak percaya cuba tanya kakak abang yang baru daftar universiti tu, dah besar pun masih muka cuak kan? Kalau ibu ayah baru tukar tempat kerja pun kekok sikitkan masa mula-mula daftar masuk? Kita lagilah, baru darjah 1.. Izinkanlah kita ambil masa untuk sesuaikan diri ye..

5. Tandas. Okay, ini memang masalah besar sikit untuk kita kan? Kat rumah ada 2-3 tandas je. Bersambung dengan rumah pulak tu. Kat tadika pun sama. Di sekolah baru ni, tandasnya banyak! Masuk tandas pun kena pakai kasut! Kekoknya.. Mula-mula memanglah susah sikit, alah bisa tegal biasa!

Ada pulak yang terlepas dalam seluar sebab tak berani cakap dengan cikgu. Sebab tu lah kita kena saling kerjasama tau! Kalau kita tengok muka kawan kita tu semacam, duduk serba tak kena, kita tanyalah dia, “awak ok tak? Nak pegi tandas? Jom kita tolong cakapkan kat cikgu”

6. Tandas lagi. Kalau kita belum tau guna tandas sendiri – habis basahkan seluar, tak pandai pakai seluar dalam tandas; cuba tengok kawan yang lagi pandai daripada kita. Macam mana diorang buat eh? Keluar tandas dengan penuh gaya! Huyooo, bagitaulah kita macam mana awak buat!

7. Jaga barang sendiri. Kita jangan bawak barang banyak-banyak tau, kalau kita selalu lupa barang kita. Bawa yang perlu je, yang lain tinggalkan kat rumah. Jadi kita senang periksa, semua barang dah ada ke belum sebelum balik. 1 pensel, 1 pemadam, 1 peraut, 1 pembaris, 1 kotak warna, ada 5 benda je nak kena ingat. Kacang aje kan? Susun buku pulak, game baru untuk kita. Cuba buat sendiri, lama-lama mesti okay punya!

8. Kantin & duit. Aduh, ini memang keliru sikit kan? Kadang-kadang dah bagi duit, ada dapat duit balik. Kadang-kadang takda dapat duit balik. Jangan risau, tanya ke kawan-kawan/ makcik kantin tu betul ke tak. Kat sekolah ni bukan dengan guru je kita belajar, dengan kawan & makcik kantin pun boleh tahu macam-macam!

9. Mak ayah stress. Eit? Ingat kita je yang stress? Kan kita yang nak masuk darjah 1? Memanglah, walaupun yang nak masuk darjah 1 tu kita yang budak ni, mak ayah kita tu adalah kerisauan tersendiri.

Kadang-kadang kita pun keliru bila tengok muka mak kita tu macam nak nangis je.. kenapa ye agaknya? Mungkin dia tak sangka baby dia ni dah besar dan dah nak masuk darjah 1 kot? 😀 Ayah pulak, banyak keluar belanja nak sekolahkan kita.

Aha, it’s time for a group hug!!

10. Mak ayah paksa belajar. Hmmm, dulu-dulu masa kita kecik semua gembira je. Kita pandai buat apa-apa mak ayah tepuk tangan. Sekarang ni, kita rasa semua kita tak pandai. Semua kita tak tahu buat. Macam susah sikit buku-buku baru ni. Banyak benda kita nak pahamkan.

Kita pulak dengar mak ayah baca kat FB, semua benda darjah 1 ni susah. Sistem salah. KBAT itu ini. Lepas tu mak ayah geram-geram, suruh kita belajar cepat. Faham lagi cepat. Kita dah cuba tapi tak boleh lagi. Otak kita macam penat sikit. Otak kita macam tak boleh faham lagi. Hati kita rasa geram-geram. Kita nak main, otak kita dah penat..

Tapikan, kita rasa, kalau kita dah besar sikit kita boleh faham benda ni. Takpelah, bagilah kita peluang & ruang nak faham perlahan-lahan.

Kita kan ada bertahun-tahun perjalanan mencari ilmu terbentang di hadapan kita. Cikgu selalu cakap, jadi pelajar sepanjang hayat. Maksudnya selagi tak mati, kita kena terus belajar. Kita rasa, kalau kita tak faham hari ni, esok lusa kita akan faham juga akhirnya kalau kita CUBA. Tapi, dalam usaha kita untuk cuba hingga jaya tu, mestilah ada gagal sikit-sikitkan.. Izinkan kami merasa sedikit kegagalan ye dalam usaha kami untuk mencuba..

Tanggung jawab belajar, tanggung jawab kitalah sebagai pelajar. Kita kalau dah suka, minat, teringat-ingat benda yang kita suka belajar tu, tak payah paksa pun kita boleh belajar sendiri. Izinkan kami untuk membina minat belajar, supaya kami dapat jadi pelajar sepanjang hayat ye.

BONUS: Kami anak-anak tak syok kalau tengok cikgu & mak ayah stress. Bila mereka stress, mereka pindahkan stress tu pada kami. Lepas tu, bila sama-sama stress, depa duk gaduh pulak sama sendiri. Dah dah lah tu.. Berdamailah.. Uruskan stress & kerisauan kalian dulu.. Kami perlukan persekitaran yang aman damai untuk belajar dengan lebih berkesan.

Kami perlukan kasih sayang daripada kalian semua, kasih sayang ibu ayah & juga daripada cikgu 🙂 Dengan kasih sayang & sikap hormat menghormati inilah kami belajar menjadi insan yang penuh kasih dalam hati kami. Sikap ni tak dapat kami fahamkan melalui buku, hanya boleh diperhatikan melalui perlaksanaan orang-orang dewasa. Doakan kami boleh menyesuaikan diri dengan baik darjah 1 nanti! Kami sayang ibu ayah & cikgu baru kami <3

Salam sayang,
Bekas kanak-kanak darjah 1
—————————–
“The journey of learning is not an early sprint,
But a life-long, never-ending marathon.”


’Baju Raya Mahal Sanggup Beli, Nak Beli Kain Putih Tak Kan Tak Mampu.’ Peringatan Ibu Tentang Kit Kematian.

Bila Izrail datang memanggil
Jasad terbujur di pembaringan

Seluruh tubuh akan menggigil
Terbujur badan dan kedinginan

Tak ada lagi gunanya harta
Kawan karib sanak saudara

Jikalau ada amal di dunia
Itulah hanya pembela diri….

Antara lirik lagu ‘Selimut Putih’.. tentu kita pernah dengarnya. Umat Islam dituntut untuk sentiasa bersedia hadapi mati kerana sememangnya hidup di dunia ini adalah singkat dan bersifat sementara.

Malah Rasulullah memerintahkan kita untuk memperbanyak ingat akan mati, kerana mati datangnya tanpa pemberitahuan. Jika ada orang mengatakan sakit adalah tanda akan mati maka itu belum tentu benar kerana terlalu banyak pengalaman umat manusia yang berbulan-bulan dirawat di hospital, doktor pun sudah angkat tangan, tak sanggup lagi untuk mengubati, kemudian dibawa pulang oleh keluarganya, sampai ke rumah diberi ubat-ubatan kampung lalu ia sihat dan segar kembali.

Kematian merupakan rahsia Allah sepenuhnya, kenapa Allah merahsiakan kematian seseorang ialah agar orang itu sentiasa bersiap-sedia untuk menghadapi kematian. Dan orang yang dikatakan bersedia menghadapi kematian hanyalah mereka yang siap bekal untuk kembali kepada Allah dan bekal menghadapi kematian, disebutkan oleh Allah dalam Al-Qur’an : “Bawalah bekal, karena sesungguhnya sebaik-baiknya bekal adalah taqwa” (QS. 2 Al Baqarah : 197) itulah sebabnya kenapa Rasulullah memerintahkan kita agar kita banyak ingat akan mati, karena mati adalah suatu kepastian, mati datangnya tanpa pemberitahuan.

Kenapa Rasulullah memerintahkan agar kita ingat akan mati, kerana dibalik kematian ada kehidupan dan kehidupan itu sangat berbeza dengan kehidupan dunia sekarang ini. Di dalam Al-Qur’an dengan tegas Allah berfirman: “Dalam satu hari yang kadarnya (lamanya) adalah seribu tahun menurut perhitunganmu” (QS. 32 As-Sajdah : 5)

Ya, Allah! Sesungguhnya bersediakah kita untuk menghadapi kematian. Bukan sahaja amalan tetapi persiapan kelengkapan kematian kita.

Sebagaimana perkongsian ini memberi iktibar buat kita semua bahawa siap sedia menghadapi kematian bukan sahaja dengan amalan di dunia tetapi penyediaan kit kematian yang lengkap untuk memudahkan urusan pengurusan jenazah.

Ikuti perkongsian ini.

KIT KELENGKAPAN JENAZAH

Ini PERSEDIAAN aku. Kit kematian namanya.

Kisahnya.
Emak aku tak bersekolah tapi otaknya Alhamdulillah sangat bagus. Pemikirannya selalu jauh kedepan.
Beberapa tahun sebelum ini..dia sudah menyiapkan kelengkapan hari kematiannya. Dia mahu kelihatan cantik tanpa menyusahkan anak-anak.
Dia paling tak suka melihat jenazah diletakkan di atas tilam beralaskan cadar bercorak.
Dan paling tak suka meminjam cadar/sarung bantal putih dari rumah orang utk letak jenazah.

SEDIAKAN SENDIRI KELENGKAPAN KEMATIAN
Makanya, untuk dirinya dia siapkan sendiri kit kematiannya.
Dia jahit sendiri cadar putih size katil bujang siap bergetah untuk dia guna nanti. Sarung bantalnya siap ada renda juga. Satu set telekung. Tuala mandi. Tudung tipis buat penutup muka malah tali² pengikat dagu tangan dan kaki juga disiapkan. Begitu telitinya dia. Dia masukkan dalam satu beg. Kemudian dia pesan dengan kami anak² dan cucu²nya kalau mak mati, amek beg ni..semua ada dlm beg ni.
Ternyata benar..ramai yg kagum..bagaikan perut doraemon, semua lengkap. Urusannya mudah. Perginya pukul 2.15 petang, lepas asar dah siap kebumi. Bagai disambar helang.

JANGAN BERTANGGUH

Dia buat kit untuk dia..dan aku pun kena tempiasnya.. Katanya, “kau pun buat..tulis kat plastik tu”
Biar yang hidup boleh cari dan guna. Dan kit aku ini sebenarnya belum lengkap. Aku suka bertangguh.

Kata mak, “raya setahun sekali kau boleh sediakan baju raya..mahal lak tu.

“Ni nak mati..bukan nak pakai songket ke sutera ke..kain cotton putih je pun kau malas nak siapkan”.

Jadi aku punya aku siapkan pada 1 Rejab 1427 tu. Entah bila aku akan gunakan.

Jadi kawan², adik kakak..mari kita buat KIT KEMATIAN kita. Simpan kat rumah. Pesan kat anak².

Baru 2 hari..rasa dah lama sangat mak tinggalkan aku😭

Kredit : Makjam Md Zin

BACA ARTIKEL BERKAITAN:


“Itu Yang Saya Doakan Selama Ini.” Fattah Luah Rasa Syukur, Fazura Enggan Sensasikan Soal Ibadah, Hijab & Hijrah!

Penampilan baharu Fazura  sekali lagi menarik perhatian ramai apabila kerap mengenakan hijab dalam setiap gambar yang dimuat naik menerusi media sosial.

Akhirnya persoalan orang ramai terjawab apabila suami kepada aktres itu iaitu pelakon Fattah Amin mengesahkan bahawa isterinya kini sudah berhijab sepenuhnya.

Menurut Fattah atau nama sebenarna Abdul Fattah Mohd Amin,31, dia bersyukur doa untuk melihat isterinya berubah ke arah menjadi muslimah lebih baik termakbul.

“Sebagai seorang suami saya rasa bersyukur kerana itu apa yang saya doakan selama ini.

“Alhamdulillah, Fazura pun dah bertudung sekarang ni,” ujarnya lagi.

Berkongsi perkembangan anak perempuannya Nur Fatima Aisya, jelas Fattah sebagi ibu bapa yang masih muda dan belum banyak pemngalaman, jadi setiap kali anak meragam, mereka  tidak senang duduk dan bimbang. Lebih-lebih lagi, jika terdengar bayi itu menangis.

Malah, jelas Fattah dalam situasi sekarang tidak membolehkan mereka membawa keluar Fatima berjalan-jalan. Namun, Fattah berharap akan membawa anaknya itu melawat zoo apabila pandemik ini berakhir.

“Saya teringin nak bawa dia ke zoo kerana sekarang ni saya hanya bacakan buku tentang haiwan kepada Fatima.

“Rasa kesian apabila dia sendiri tak dapat tengok dan kenal haiwan-haiwan tersebut secara langsung dan hanya melihat mereka melalui televisyen,” ujarnya.

Sementara itu, dalam perkongsian menerusi laman instagramnya, Fazura memuat naik bait-bait kata mengharapkan tiada pihak yang mensensasikan soal ibadah, hijab dan hijrah. Tanpa menujukan kepada sesiapa atau berkaitan soalnya berhijab kini, perkongsian Fazura mendapat perhatian ramai.

Rata-rata mengucapkan tahniah atas perhijrahannya dan memberikan kata-kata positif dan mendoakan yang terbaik buat ibu Fatima yang kian berseri dan manis bertudung.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Tanam Pokok Bunga Tahi Ayam Jika Mahu Halau Nyamuk Aedes. Serius Patut Cuba Jika Mahu Elak Demam Denggi!

Peningkatan kes denggi cukup membimbangkan, malah penyakit ini juga mampu membawa kepada kematian terutamanya jika mengalami demam denggi berdarah.

Demam denggi adalah sejenis penyakit bawaan berpunca daripada gigitan nyamuk Aedes.

Oleh yang demikian, pelbagai langkah pencegahan perlu dilakukan bagi mencegah penularan wabak ini.Jabatan Kesihatan Pahang mengenal pasti dua tumbuhan yang boleh menghalau nyamuk sekali gus dapat mengurangkan penularan wabak denggi.

Menurut Exco Kesihatan, Sumber Manusia dan Tugas-tugas Khas Pahang, Datuk Norol Azali Sulaiman tumbuhan itu ialah pokok jeremin yang juga disebut sebagai pokok halau nyamuk atau jari lima serta pokok lantana camara atau lebih dikenali sebagai bunga tahi ayam.

Beliau berkata, dua tumbuhan ini sesuai ditanam di kawasan rumah dan bukan sahaja berfungsi sebagai penghalau nyamuk, tetapi juga sesuai dijadikan pokok hiasan.

Norol Azali berharap penduduk dapat mengambil inisiatif menanam tumbuhan itu di kawasan perumahan mereka, memandangkan benih tumbuhan tersebut mudah diperoleh dan tumbuhannya tidak rumit untuk dijaga. Ini adalah inisiatif yang boleh dilakukan penduduk untuk sama-sama mengambil bahagian dalam mencegah demam denggi selain menyertai aktiviti gotong-royong,” katanya.

Sumber: Sinar Harian


Tidak Perlu Guna Racun, 5 Bahan Di Dapur Ini Bantu Hapus Anai-Anai Di Rumah.

Anai-anai bagaikan musuh nombor satu pada kediaman kerana ia boleh merosakkan barangan lain seperti pakaian, perabot, dokumen dan juga lantai kayu.

Kos untuk menghapuskan serangga perosak ini pula mampu mencecah ribuan ringgit.

Jadi sebelum masalah anai-anai ini melanda, kami kongsikan cara mengesan kehadiran serangga ini serta petua  membasmi tanpa menggunakan racun yang bukan saja selamat sekaligus menjimatkan kos.

Cara Mengesan Kehadiran Anai-Anai

Laluan Anai-anai

Anda dapat mengesan laluan anai-anai pada dinding rumah yang biasanya muncul keluar dari kerangka pintu atau tingkap, dari skirting lantai atau dari perabot.

Laluan ini selalunya bersaiz pensil. Terowong laluan anai-anai yang dirosakkan akan dibaiki oleh anai-anai dengan cepat dalam masa sejam sahaja atau lebih.

Kesan Perubahan Tekstur Warna

Sekiranya terdapat perubahan warna kayu pada pada lantai parquet, kerangka pintu, kerangka tingkap dan sebagainya, itu menunjukkan kehadiran anai-anai di situ. Contohnya warnakayu berubah dari coklat gelap kepada coklat cerah.

Kehadiran Kelkatu

Satu lagi tanda kehadiran anai-anai adalah apabila anda melihat banyaknya kelkatu keluar dari tempat tertentu. Kelkatu akan keluar dari kawasan sarangnya bagi membina koloni yang baru.

Rekahan atau Lubang

Dengan menggunakan pemutar skru, cucuk dan ketuk perlahan-lahan untuk mengesan lubang pada kayu. Bezakan bunyi yang keluar dari ketukan anda.

Lihat dengan teliti jika terdapat sebarang rekahan pada tepi kerangka berkayu di rumah anda dan suluh dengan lampu suluh jika terdapat selut berpasir di dalam rekahan tersebut.

Petua Menghalau Anai-anai

1. Garam Dapur

Taburkan saja garam di sarang anai-anai, tetapi cara ini kurang efektif dan kurang berkesan kerana garam hanya berada permukaan saja.

Supaya lebih berkesan, campur garam dengan air dan tembakau. Biarkan semalaman dan sembur di kawasan yang mempunyai sarang anai-anai.

2. Air Kapur sirih

Kapur bersifat panas dan ia sangat tidak disukai kerana anai-anai memiliki kulit nipis dan lembut . Kapur juga mampu membakar kulit anai-anai.

Jadi anda boleh menggunakan air kapur untuk menghapuskan sarang anai-anai. Caranya, sembur air kapur ke atas permukaan kayu yang diserang anai-anai atau juga boleh siram terus ke sarangnya.

3. Air Cucian Beras

Manfaatkan air basuhan beras yang pertama untuk mengusir anai-anai. Siramkan sahaja air basuhan beras ke atas sarang anai-anai.

4. Minyak Tanah

Kebiasaannya minyak tanah digunakan untuk membakar tetapi ia juga boleh digunakan untuk mengusir anai-anai dari rumah.

Anda cuma perlu semburkan minyak tanah di atas permukaan kayu yang telah di serang anai-anai atau semburkan di sarang-sarang anai-anai. Namun bau minyak tanah agak kuat jadi tidak sesuai kalau di sembur di dalam rumah. Agar lebih berkesan, tambahkan minyak serai dengan campuran minyak tanah.

5. Tembakau

Tembakau berkesan dalam menghalau anai-anai. Caranya hanya perlu campurkan tembakau dengan air dan biarkan semalaman. Kemudian, semburkan air campuran tembakau itu pada kayu yang diserang anai-anai atau juga ke atas sarangnya.

Selamat Mencuba!

Sumber: Pelikdunia.com


“Hari Ni Satu Order Pun Tak Masuk Bang.” Sayu Baca Luahan Kawan, Azhan Rani Mohon Ramai Support!

Setiap hari kita mendengar kisah sedih akan keluh kesah mereka yang dilanda musibah dek kerana kehidupan yang kian mencabar kini. Rata-rata kini mengalami masalah kesempitan hidup dan terpaksa meminta pertolongan orang lain demi kelangsungan hidup.

Bagi pelakon Azhan Rani, kisah seorang rakannya yang tinggal di Pulau Pinang benar-benar mengusik hatinya. Rakannya yang dikenal sebagai Syed Izwar dikatakan membuka  sebuah gerai bagi menampung kehidupannya sekeluarga.

Apa yang unikanya, gerai tersebut dibuat atas vespa seperti lori. Gerai tersebut menjual pelbagai jenis menu. Namun disebabkan pandemik Covid-19, tiada yang membuat tempahan makanan di gerai tersebut.

“bang hari ni satu order pun tak masuk bang”

Allahuakbar sayu hati ni bila dapat message seorang kawan dari pulau pinang ni.

mohon sahabat2 di pulau pinang sana mungkin boleh bantu brader @syedizwar ni. beliau mengusahakan perniagaan gerai D’tomatostreet di tanjung tokong seberang dengan petronas.

Gerai dia unik atas vespa macam lori tu. macam2 lauk ada macam kat menu tu. orang sana panggil nasi kenduri.

Brader ni banyak experience jadi chef dulu termasuk di #domecafe dulu. pandemic yang macam tak ada penghujung ni makin mencabar untuk meneruskan kelangsungan hidup.

Mungkin perkongsian ini boleh membantu brader ni dan keluarga dia mencari nafkah halal.

Kalau sudi cari la, berbelanjalah di gerai beliau atau boleh tolong sharekan tentang gerai dia ni. untuk tempahan boleh call dia 0124451518. ig dia @syedizwar atau cari #dtomatostreet di foodpanda.

Semoga Allah melindungi beliau sekeluarga 🙏

Jom sertai pertandingan Pilihan Keluarga Bulan Ini. Caraya mudah, klik sahaja link INI atau imbas QR code yang ada di poster. Hadiah menarik menanti anda!


Jika Ibu Hamil, Jagalah Kesihatan, Jika Demam Cepat Dapatkan Rawatan. Sebak Baca Kisah Sedih Ibu Ini Kehilangan Bayi Baru Lahir

AL- FATIHAH ANAK IBU

Bagi yang tertanya tanya kenapa jadi macamni, ibu ceritakan di bawah ya. Cuma nak berpesan, ibu² yang hamil, jagalah kesihatan sebaik mungkin. Kalau demam cepat² dapatkan rawatan di hospital.

30/8/2018
Ibu demam siang tu. Suhu takdala panas sangat. Tapi bila mai malam suhu ibu jadi tinggi. Sampai 39.6.. Ayah pula keja malam. Ibu call ayah minta ayah bawa ibu ke klinik.

31/8/2018
Subuh tu ibu bangun tidur, ibu rasa ada air keluar dari bawah. Menitik nitik. Badan ibu panas. Ibu makan ubat dan terus msg ayah bgtau keadaan ibu. Ayah call dan ajak ke hospital. Ayah balik tu, ibu ajak ayah pergi klinik scan dulu tengok air ketuban leaking atau tak.

Ayah, ibu n kakak pergi klinik.. Doktor scan, semua masih ok. Tapi dia bagitau lagi bagus kalau pergi hospital terus.

Tengahari tu ayah bawa ibu ke hospital. Kesian ayah belum tidur lagi dari balik keja pagi tu.

Sampai hospital, doktor check dengan alat yang mcm mulut itik tu, sekali bukan leaking. Keputihan doktor kata. Leganya ibuuu.. Ibu terus tanya doktor, “Saya boleh balik kan doktor? “.. Masa ni ibu hanya pikir kakak je. Sapa nak jaga kakak. Ayah kena kerja. Lagipun OT. Sayang kalau tak buat OT sebab kita nak pakai duit banyak.

Tapi nurse inform pada doktor yang ibu ni demam. Doktor nasihatkan ibu untuk admit dan check darah sebab takut denggi kan. Ibu pasrah jerla.

Bila dah masuk wad petang tu, ayah n kakak still tunggu di luar wad lagi. Sebab kakak kan bawah umur lagi. Tak boleh masuk wad.. Ayah n kakak tunggu sampai ibu dah selesai admit kat dalam wad. Ibu pun keluar lepak luar wad dengan ayah n kakak jap. Dalam pada dok lepak tu, ibu tetiba shivering. Ibu minta masuk wad dulu sebab shivering ibu ni agak teruk. Ibu baring atas katil sambil menggigil. Lama juga lepas tu ibu panggil nurse. Kelam kabut doktor² dan nurse² datang tengok ibu. Diorg pun tak pasti kenapa ibu mcm tu. Lama juga ibu menggigil.. Suhu ibu 40.6. Tak pernah blood pressure ibu tinggi. Masa shivering nak ambil blood pressure pun tak boleh. Dah ok sikit baru amik. 140.. Tinggi bagi ibu sebab ibu tak penah capai tinggi macamtu. Lepas dh suntik ubat semua n makan ubat.. Alhamdulillah ibu makin ok.

Ibu call ayah.. Sebab ayah tak call ibu pun after tengok ibu menggigil petang tu. Tetiba ibu dapat berita yang kurang enak. Ayah cakap dia baru lepas eksiden. Ibu pikir kakak je.. Tanya mcm mana kakak.. Ayah cakap kakak benjol di kepala. Allah.. Besarnya dugaan aku. Saat tu ibu tau, kakak hanya nak ibu ja. Dia perlukan ibu tapi ibu tak mampu nak ada dengan kakak masa tu. Ayah terlanggar kereta orang sebab ayah terlelap. Kesiannya ayah. Tapi tak dapat cakap lama sebab ayah tengah nak setel bab eksiden tu dengan org yang dia langgar.

Around pukul 11pm.. Ibu shivering lagi.. Allah.. Azabnya menahan shivering time tu. Penat sangat rasa diri ni.

1/9/2018
5am- Nurse minta ibu kencing. Sebab nak check air kencing kotor atau tak. Memang kotor pun air kencing ibu. Darah ibu ni ada la dalam 3-4 kali juga diorg ambil. Memang ada infections dalam darah pun.

10am- Ibu nak buang air kecil, sekali darah turun ketul dengan keputihan yang berwarna hijau lumut. Ya Allah.. Apa pulak kalini. Tapi ibu memang sakit perut pun haritu. Doktor asyik tanya sakit kat mana. Ibu cakap bahagian bawah perut. Nak kata contraction, bukan. Sebab perut doktor checked tak mengeras pun.

Ibu perati je jam. Setiap 5minit mesti datang sakit. Lepas tu pad mesti ada darah ketul. Mmg tiap kali tukar pad, akan tunjuk pad tu pada doktor. Doktor kata sebab kencing ibu kotor. Actually sakit ibu ni doktor rekod undetermined.. Ibu pun buntu. Apa jadi dengan ibu sebenarnya.

Bila dah petang, ibu masih juga sakit. Menahan sakit sepanjang hari. Setiap 5minit. Doktor scan pukul 2 semua ok. Cek bawah pun ok. Takda bukaan. Uri semua ok. Tapi pelik. Kenapa asyik turun darah. Dekat maghrib, ibu cakap kat doktor pelik dengan sakit perut ni. Kerap sangat. Doktor cek bukaan. Ok je. Atau dlm erti kata lain 1/10.. Mmg takda bukaan.

Doktor cakap dia beri ibu 2 suntikan.. Ubat tahan sakit dan dexa. Dexa ni sakit gila ok. Tahap 10/10 dia punya sakit.. Doktor cakap akan bg 2x suntikan dexa. Bermakna esok tu lagi sekali suntikan. Allah.. Azabnya nak hadap lagi sekali.. Tapi takpala. Ibu kuat demi anak ibu sorang ni. Ibu sanggup harung apa saja, asalkan anak ibu dalam perut ni selamat.

After that suntikan.. Ibu ingat akan lega la dari sakit. Tapi awat still sakit. Malah.. Makin sakit. Doktor kata akan pindahkan ibu ke wad lagi satu. Kalau tak salah ibu, wad tu wad high risk. Di mana ibu akan lebih diberi tumpuan oleh nurse untuk pantau ibu. Dalam dok tunggu nurse pindahkan ibu, ya Allah.. Kenapa sakit sangat ni.. Malah makin kerap. Ibu menahan sakit sambil control nafas. Takkan sakit contraction kot.

Bila dah sampai wad atas tu, ibu makin sakit. Rasanya sepanjang masa sakit. Nurse cakap mengiring dan kepit je. Jangan teran. Sebab ibu masih awal lagi. Baru 25minggu 5 hari mcmtu. Ibu pun tak sanggup nak teran. Biarlah anak ibu dok dalam perut ni sampai 9 bulan. Tapi.. Ya Allah.. Sakit apa ni.. Sampai tak diberi kesempatan untuk ibu bernafas dengan tenang sekalipun. Tiap kali sakit datang, air pun keluar dari bawah.. Air apa pulak ni. Ibu masih berdiam diri tak panggil nurse. Masa kakak dulu, doktor yg pecahkan air ketuban. Ibu tak merasa air ketuban keluar sendiri. Sebab tu ibu mcm konfius air apa. Keputihan atau air ketuban..

2/9/2018
12am- Dalam ibu dok kepit tu, sambil tahan sakit, tetiba terasa benda nak keluar dari bawah. Sumpah ibu tak teran. Ibu jerit panggil nurse. “Nurseee!! Ada benda nak keluar!!! “

Kelam kabut nurse buka seluar ibu dan diorg terkejut. Terus diorang panggil doktor. Doktor pun terkejut.. Ibu tak teran. Ibu biarkan awak keluar sendiri sayang. Separuh badan awak keluar, sakit ibu terus hilang. Awak stuck sebab keluar buntut awak dulu.. (kalau xsalah ibu buntut dulu keluar sebab dengar doktor ke nurse cakap mcmtu).. Doktor usaha keluarkan kepala awak pula. Alhamdulillah.. Awak selamat keluar.. Ibu lahirkan awak secara breech delivery.. Ibu tak henti doa pada Allah supaya panjangkan umur yusuff. Ya.. Nama anak ibu Mohamad Yusuff bin Mohd Fazli. Nama yang ibu idamkan untuk anak lelaki ibu dan ayah.

Dah selesai semua, doktor minta no fon ayah nak bagitau yang ibu dah bersalin n minta ayah datang hospital. Call ayah tak dapat. Ibu google number fon kilang ayah keja tu. Lepastu dia minta ext. Ibu ingat² lupa ext no. tu. Disebabkan ibu dulu keja sekali dengan ayah dan kerap dial ext no bilik tu, ibu cuba nasib dial. Sekali betul. Tapi masa doktor cakap dengan ayah tu, doktor minta ayah dtg hospital segera. Urgent!… Lepas tu doktor minta ibu call ayah balik.. Sebab nak bgtau kata ibu dah bersalin sebenarnya. Masa tu ibu fikir, ayah taktau pun ibu bertarung satu hari menahan sakit. Petang 1/9 tu ayah dtg melawat ibu. Tapi dia dah nampak ibu macam lain dah. Yerla. Ibu lepak luar wad sambil menahan sakit masa tu.

Lepas tu bab keluarkan uri pula, bersalin Yusuff sangat senang. Sebab kecil lagi kan. Tapi bab uri tu, ya ampunnn.. Rasa nak tercabut nyawa doktor n nurse cuba keluarkan. Dikorek, diseluk, ditekan perut, disuruh batuk.. Hehe.. Ibu macam nak meracau tapi nurse tempik. Syukur nurse sedarkan ibu. Supaya ibu tak melayan sangat. Lama juga ambil masa setelkan bab uri ni.

Doktor baby kemudian datang dekat ibu. Riak wajah doktor sangat buat ibu rasa xsenang. Doktor maklumkan yang badan Yusuff sangat fragile. Doktor cakap kalau bagi oksigen pun kesian. Mcm menyiksa awak. Doktor tanya ibu nak pangku awak tak.. Of cos ibu nak pangku awak. Nak tengok wajah awak yang handsome macam ayah. Ibu mmg confident yang awak macam ayah. Ramai juga kata mcm kakak. Yerla. Awak berdua mmg photostat muka ayah.. Sebaknya ibu pangku anak lelaki ibu ni. Alhamdulillah. Cukup sifat anak ibu ni. Sempurna mcm bayi yang lain. Cuma berat awak 820gm je. Ibu sembang² dengan awak. Ibu minta awak kuat. Ibu nak jaga awak. Tapi ibu tau, awak takkan hidup lama.. Ibu nyanyikan zikir untuk awak.. Kadang ibu nak terlelap juga sebab ibu dah letih. Ibu beri awak pada doktor. Minta bagi oksigen pada awak. After that doktor datang bgtau yang awak takkan lama. Doktor tanya ibu nak pangku awak tak. Ibu iyakan aja. Ibu minta awak bertahan sampai ayah datang. 2jam juga awak bertahan Yusuff.. Bila ibu cium awak, awak tarik nafas. Seperti berinteraksi dengan ibu. Waktu ni ibu redha kalau awak pergi. Sebab ibu tahu awak sedang nazak.. Kulit awak terlalu fragile.. Kesiannya..

Sempat juga ibu snap pic awak masa ibu pangku awak.. Kebetulan handphone mmg ada tepi ibu sebab doktor pass handphone ibu untuk call ayah sebelum tu. Ada juga la kenangan kita.

Sehingga la ibu dengar ayah dah dtg. Tapi doktor baby jumpa ayah dulu explained apa yg jadi n akan jd. Ibu pegang pipi awak. Sejuknya. Seperti awak dah meninggalkan ibu. Ngam² ayah datang, awak pergi tinggalkan kami semua.

Allah.. Sebaknya kehilangan anak ni. Ibu menangis.. Perasaan kehilangan anak ni, hanya yang mengalami jer yang tau peritnya.. Ayah pun sama.. Ayah cakap takdak salah sapa.. Ayah start call nanny dan tok di kg maklumkan pasal ni.

Jenazah Yusuff selamat dikebumikan tengahari tu. Ibu masih di wad. Ayah dan ahli keluarga yang lain uruskan jenazah Yusuff.. Kawan² ayah pun ada dtg ziarah kat kubur.. Terima kasih semua..

Ibu kuat.. Insyaallah.. Ramai risaukan ibu sebenarnya. Tapi insyaallah.. Ibu kuat.. Yerla. Sedih tu memang ada.. Hari² menangis. Tapi takdala sampai meratapi sepanjang masa.. Sapa yang tak sedih kehilangan anak. Ibu beruntung sebab ada kakak awak.. Tapi kakak awak ni rileks je Yusuff.. Dia siap pesan lepas ni nak baby girl pula memandangkan ibu dah beranak baby boy.  Adoila kakak.. Doakan ibu dapat pengganti Yusuff ya.. Yusuff anak syurga ibu ayah. Terima kasih Yusuff..


Masa Bermain Dengan Anak Tak Lama, 12 Tahun Je Kita Ada!

Ruginya jika tak bermain dengan anak! Kenyataan inilah yang perlu ibu ayah sedar sebelum terlambat.

Bayangkan jika ketika anak-anak masih kecil kita asyik terlalu sibuk dengan urusan sendiri hingga tidak sedikit pun meluangkan masa bersama bermain dengan mereka, sedar-sedar anak semakin membesar dan tentunya hubungan mesra  dengan anak-anak tidak dapat dibina sejak mereka kecil. Bahkan tidak pelik andai menjadi punca hubungan dengan anak semakin menjauh.

Oleh itu mengetahui lagi tentang apa kebaikan bermain dengan anak, ayuh kita baca perkongsian daripada saudara Mohd Fhais ini.

1 – Padahal dengan selalu bermain tu la kita dapat tingkatkan kualiti bonding kita dengan dia

2 – Padahal dengan selalu bermain tu la dapat buatkan anak rasa lebih connected dengan kita.

3 – Padahal dengan selalu bermain tu la kita jadi lebih memahami kelemahan dan kekuatan anak kita.

4 – Padahal dengan selalu bermain tu la kita dapat tampal balik kelompongan emosi anak akibat dari kena marah, kena bebel dan kena tengking dengan kita.

5 – Padahal dengan selalu bermain tu la kita dapat repair balik kualiti trust anak pada kita.

6 – Padahal dengan selalu bermain tu la anak kita dapat asah sosial skilnya. Ada 6 play stage yang anak kena lalui untuk asah sosial skil.

7 – Padahal dengan selalu bermain tu la yang akan jadi Emotional Investment kita kemudian hari. Kita makin sayang anak, anak pun makin sayang pada kita.

Masa bermain tak banyak. 12 tahun je yang kita ada. Pulun habis habis bermain masa ni.

Manfaat dari memori bermain ini la yang akan jadi penentu samaada anak jadi sahabat baik atau jadi stranger pada kita bila dah menjangkau remaja kelak.

Wallahu A’lam,


‘Tiada Dapur, Ada 50 Sen Beli Nasi‘. Kisah Pilu Suami Kehilangan Isteri Hingga Ke Hujung Nyawa.

Jika kita kata kebahagian rumahtangga adalah saling melengkapi dan menerima seadanya pasangan, maka ia memang benar untuk memastikan kebahagiaan hingga kehujung nyawa.

Bukan harta semata menjadi sandaran, maka rumahtangga itu kekal walaupun hidup segala kekurangan malah setia ke hujung nyawa.

Begitulah kisah seorang lelaki yang menguruskan jenazah seorang isteri yang hayatnya hidup serba kekurangan bersama suami.

SETIA HINGGA HUJUNG NYAWA.

Setiap hari, dunia ini pasti akan ada cerita yang amat menyedihkan dan menyayukan hati.

Cuma tinggal saja kita ingin mengambil pengajaran dan iktibar daripada perkara tersebut.

Kemarin malam aku menerima panggilan daripada jiran si mati.

Katanya, perlukan kain kafan untuk keperluan jirannya yang betul-betul miskin.

Aku katakan, boleh. Kain kafan ini memang untuk orang-orang yang memerlukan.

Bagi saja saya alamatnya, saya akan datang ke sana sekarang.

Kata jirannya, besoklah kau hantar botak. Besok baru kami uruskan.

Tanpa bertanya banyak aku pun ia kan sajalah.

Keesokan harinya aku pun bergegas ke sana, kedatanganku disambut oleh suami arwah.

Terus dia datang memelukku seeratnya. Katanya terima kasih banyak kerana sudi membantunya dan juga arwah isterinya.

Air matanya mengalir deras sekali. Aku juga tidak dapat menahan sebak dan turut menangis bersamanya.

Aku bertanya, dimana jenazah isterinya akan dikebumikan.

Jawabnya di seberang jalan Kg.Seng kee sahaja.

Dan aku bertanya dimana dan siapa yang akan mandikannya?

Sambil menunjuk dapurnya. Dia berkata disitulah akan dimandikan dan ada jiran-jiran kampung yang akan uruskan jenazah isterinya.

DAPUR TIADA BAHAN MASAKAN

Hatiku mulai lega, Alhamdulillah segalanya sudah diatur dan tinggal tunggu urusan pengebumian saja.

Dalam aku mengelamun sendirian, tiba-tiba suaminya bercakap denganku semula.

Kau tengoklah dapurku, apa pun tiada. Gas memasak pun tiada.

Tiada apa-apa yang dapat aku berikan kepada kamu sebagai balasan membantuku?

Aku tidak membalas kata-katanya. Aku hanya diam dan hiraukan saja.

Tapi dalam hatiku, aku menangis. Masih ada lagi insan yang susah dariku.

Sambungku, jadi apalah yang pakcik pakai untuk masak dan makan.

Jawabnya;

Aku membeli nasi putih di pasar 50sen sajalah.

Kalau ada duit lebih dapatlah aku beli lauk untuk dimakan bersama isteriku.

Ya, Allah. Mendengar dia cakap begitu. Aku pun bertambah menangis.

ARWAH DAN SUAMI TIADA ZURIAT

Arwah ini hanya hidup berdua bersama suaminya, mereka tidak mempunyai anak, saudara mara dan harta untuk dibanggakan.

Maknanya siapa yang meninggal awal, yang hiduplah akan uruskan jenazah yang pergi dulu.
dan begitulah sebaliknya.

Mereka berdua hidup menyewa disebuah bilik kecil dengan kadar bayaran 100ringgit sebulan.

Kalau seringgit saja yang mereka ada dalam tangan, maka seringgit sajalah kadar sewa yang akan dibayar kepada tuan rumah.

untung tuan rumah pula tidak memaksa mereka untuk memberikan bayaran penuh kepadanya.

Berapa yang ada, begitu sajalah diambilnya.

Meskipun mereka hidup susah sebagai pasangan suami isteri. Susah senang mereka tetap hidup bersama.

Apa yang membanggakan saya dan menjadi pengajaran kepada saya.

Mereka berdua tetap setia hingga ke hujung nyawa.

Hari ini banyak kita dengar kes penceraian rumahtangga berlaku kerana masalah kewangan.

Namun dua insan ini mampu pertahankan cinta dan rumahtangga mereka sehingga akhir hayat.

Meskipun hidup mereka kais pagi makan pagi, kais petang makan petang.

Semoga Allah ampunkan dosa isterinya dan mengganjari isterinya dengan syurganya. Aminn

#wakafuntuksandakan


Ini 31 Sikap Mertua Yang Kena Elak. Barulah Hubungan Ngam Dengan Menantu.

Sudah tentu antara kita sudah bergelar mertua. Namun untuk menjadi ibu mertua bukan suatu kerja yang mudah. Sudah tentu mengambil masa untuk menyesuaikan diri dengan menantu.

Sebagaimana perkongsian ini amat menarik untuk dijadikan pedoman.

IKUTI PERKONGSIAN INI.

Mentua Dari Kayangan.

Kebanyakan dari kita sudah berkahwin dan mempunyai anak. Sedar atau tidak, suatu hari nanti, In Shaa Allah kita juga akan menjadi Mentua.

Di sini saya senaraikan apakah perkara, perbuatan dan kelakuan yang mesti dielakkan supaya kita juga, suatu hari nanti tidak akan menjadi Mentua Dari Kayangan.

1. Jangan amalkan sihir. Kalau benci sangat kat menantu sekalipun, jangan main bomoh. Sudahlah berdosa besar, keluarga anak sendiri pun porak peranda. Silap-silap sampai ke tua anak tu takkan bahagia.

2. Jangan membanding-bandingkan menantu. Tak kira la dari segi kekemasan rumah, kerajinan, kecantikan, kerja, cara melayan anak dia, harta benda dan sebagainya.

3. Jangan merendah-rendahkan menantu yang tak kaya dan mengangkat tinggi menantu yang kaya. Duit yang banyak tu tak boleh bawak masuk kubur pun. Yang penting kebahagiaan mereka sekeluarga.

4. Jangan menyibuk hal harta benda anak dan menantu. Mereka sudah besar dan biar mereka uruskan kewangan sendiri. Tak perlu masuk campur.

5. Jangan melaga-lagakan menantu. Ini mungkin ramai yang tidak sedar. Apabila di rumah menantu sulung, jangan puji sangat menantu yang bongsu. Bila di rumah menantu kedua, jangan melampau bercerita pasal menantu yang lain pula. Ini umpama melaga-lagakan mereka sedangkan menantu dan birasnya tiada masalah pun.

6. Jangan mengutuk fizikal dan rupa paras menantu. Tak kira la di depan menantu itu sendiri atau di depan orang lain. Hitam? Putih? Gemuk? Kurus? Tinggi? Rendah? Cantik? Buruk? Body shaming oleh mentua sangat menyakitkan hati sebenarnya.

7. Jangan memburukkan menantu dengan anak yang lain. Mak sendiri dah jadi ketua membawang, sama-sama mengutuk dan mengumpat menantu dan kakak ipar anak-anak tu.

8. Menantu bukan pilihan? Yang nak bersama dengan anak sampai ke hari tua anak ialah isteri diorang tu. Kenapa pula mentua yang nak berlebih-lebih nak yang pilihan sendiri? Menantu tu nanti akan tidur dengan anak, bukan dengan mentua.

9. Jangan terlalu mengharap menantu akan ikut semua cara mentua. Nak potong bawang pun kena ikut cara mentua. Nak lipat baju pun kena ikut cara dia. Nak masak kena ikut masakan dia. Nak jaga anak pun kena ikut cara mentua. Cara lain semua salah. Dia je yang paling betul.

10. Jangan terlalu membebel kat menantu. Itu tak kena, ini tak kena. Itu salah, ini tak betul. Ada je benda nak betulkan.

11. Jangan asyik mengungkit benda yang dah berlalu. Kalau menantu tu ada buat salah 10 tahun yang lepas, setiap kali berjumpa akan mengungkit benda yang sama. Walaupun dah minta maaf.

12. Jangan menyindir menantu. Bila nampak rumah ada langsir baru, pinggan mangkuk baru, baju baru atau perabot baru, disindirnya konon menghabiskan duit anak.

13. Jangan sentiasa menyalahkan menantu walaupun anak sendiri yang tak berguna. Tak boleh terima kenyataan anak tu yang bermasalah, tapi menantu jugak yang dipersalahkan.

14. Jangan sentiasa nak komen masakan menantu. Tak sedap, tak garing, tak lembut, tak lemak, tak pedas, tak itu tak ini. Semuanya tak menepati citarasa.

15. Jangan mengutuk, mengumpat dan mengata menantu dengan orang luar. Yang tak kena semua dicerita. Akhirnya akan tinggalkan tanggapan yang buruk kepada menantu.

16. Jangan cakap kasar dengan menantu. Main AKU ENGKAU je macam menantu tu orang gaji.

17. Jangan berlebih-lebih mengajar cara mendidik anak. Setiap orang itu unik dan ada cara masing-masing, menasihati dan memberi cadangan itu tidak mengapa, tetapi memaksa itu dah masuk kategori lain.

18. Jangan menghina menantu yang tidak mendapat zuriat. Bab zuriat ni rezeki Allah. Bab zuriat ini ada banyak sebab. Bukan sebab menantu je, anak pun boleh jadi sebab.

19. Jangan membanding-bandingkan cucu. Sekolah, tahap pembelajaran, rupa paras, bentuk fizikal dan segala benda nak dibanding-bandingkan.

20. Jangan menyalahkan menantu bila terjadi apa-apa pada cucu. Contohnya cucu kurus, menantu tak bagi makan. Cucu gemuk, menantu bagi banyak sangat makan. Cucu tak pandai, sebab ikut otak menantu.

21. Jangan body shaming cucu. Macam pelik kan? Tak pelik. Cucu yang tak cantik dikatanya hidung kemek ikut maknya. Yang hensem, ikut anaknya pula. Habis diceritanya cucu anak yang ini hensem, anak yang itu gelap. Cucu yang ini cantik, yang itu huduh.

22. Jangan bermulut jahat. Menantu setan katanya. Menantu hantu. Cucu macam monyet la kura-kura la. Ini realiti tau.

23. Jangan melaga-lagakan menantu dan anak. Dah tak suka menantu tu, dihasutnya anak macam-macam. Difitnah menantu tu itu dan ini supaya anak jadi benci.

24. Jangan asyik nak iri hati. Bila anak buat sesuatu kat menantu, jeles terus. Anak belikan menantu bunga, nak bunga jugak. Anak belikan isteri dia kereta, dia pun nak kereta jugak.

25. Jangan sentiasa bandingkan menantu yang bekerja dengan menantu yang tak bekerja. Yang suri rumah tu dianggap makan tidur je. Yang bekerja diagung-agungkan.

26. Jangan labelkan menantu pemalas bila tak nampak dia buat kerja. Bukan semua benda kita tahu dan bukan setiap masa kita boleh nampak.

27. Jangan tuduh menantu bomohkan anak bila anak beri kasih sayang dan membantu kerja rumah isterinya.

28. Jangan suka mengarah menantu macam orang gaji.

29. Jangan ingat kita sahaja yang betul dan menantu tak layak untuk beri pandangan.

30. Jangan lebih menpercayai orang lain berbanding menantu. Bila ada benda terjadi, tak nak dengar langsung penjelasan menantu. Orang lain kononnya lebih tahu.

31. Jangan sedap sangat mengutuk besan depan anak dan menantu. Itu mak ayah menantu.

Itulah serba “sedikit” benda yang kita bakal mentua ni perlu elakkan. Kenapa? Kerana kita nak hasilkan rantaian keturunan yang penuh kegembiraan dan saling hormat menghormati.

Jika anda ada lagi perkara atau perbuatan yang perlu dihindari, sila kongsikan di komen. Generasi kita, kita sama-sama jaga. Kongsikan supaya kita ambil peduli dan tidak menjadi Mentua Dari Kayangan.

Jemput follow saya Akhtar Syamir. Saya selalu menulis mengenai hubungan suami isteri, kekeluargaan dan isu semasa.


Bila Ada Anak Kecil, Ibu Ayah Kena Alert Bila Anak Overtired.

Apabila raya tentu dari pagi ke petang kita akan keluar menziarah kaum keluarga. Minggu ni tentu ada yang dah mula menjemput open house.

Oleh itu, untuk elak anak mengamuk, pastikan anak kecil tidak overtired. Baca dan hadam ulasan lanjut oleh Baby Language yang berkongsi info ini.

ANAK ‘OVERTIRED’ = HORMON STRES ?= HORMON TIDUR ?

Bila badan manusia mengesan bahawa kita telah masuk fasa letih dan malangnya tiada usaha ke arah tidur/berehat di dapatkan segera, maka sistem kita akan memasuki fasa respon ‘fight or flight’ bila mula terlalu letih (overtired) . Atau bahasa mudahnya fasa badan merespon bila berdepan dengan sebarang ancaman survival (untuk terus hidup, terus bergerak dan berfungsi).

Demi survival ‘terpaksa terus berjaga’ dalam kes ini, maka hormon stress seperti Cortisol akan dirembeskan. Dalam kadar yang optimum, Cortisol ini bagus untuk kita . Sebab? Cortisol pada kadar yang tertentu, membantu selaraskan perkara-perkara seperti bendalir badan dan tekanan darah. “MALANGNYA”, ia turut membuat kita segar dalam masa yang sama. Malah, kehadiran nya menghalang hormon tidur iaitu Melatonin untuk beraksi.

MAKA, ini lah punca mengapa bila kita terlalu letih, makin sukar nak terlelap. Sebagai orang dewasa, kita akan mencari jalan untuk mengatasi situasi ini. Misalnya, kita mengisi masa dengan menyibukkan diri membuat sebarang kerja. ‘Masa’ dan ‘aktiviti’ yang kita buat, membantu penyingkiran Cortisol dari sistem badan kerana Cortisol boleh di singkirkan melalui bendalir badan seperti air mata, air liur, urin dan peluh.

BAYI ATAU ANAK KECIL

SAMA halnya dengan bayi dan anak kecil. BEZANYA, mereka tak pandai nak ‘sibukkan diri’. Lalu SAMADA, mereka jadi lagi ‘hiper’ melompat ke sana sini enggan tidur atau lagi malang mula menangis dan mengamuk lama serta menolak semua usaha untuk menidurkan mereka. Kenapa?

1⃣. Badannya sedang cuba singkirkan Cortisol dan ia bukan proses yang 10-15 minit boleh siap, NO.

2⃣ Anak ‘serabut’ sebab sistem otak dah masuk mood segar/berjaga tetapi badannya pula sangat letih.

Bantu dan benarkan anak tidur pada bila-bila masa yang dia perlu, mahu dan patut dapatkan. Jangan halang dan tangguh, atau anak akan lebih sukar di tidurkan.

Tidur di mana dan cara bagaimana itu tak penting, asalkan anak tidur. Dan, suka atau tak, hakikatnya, hidup ada anak kecil TIDAK AKAN SAMA dengan semasa bujang dahulu.

Saya masih ingat bagaimana kami (saya dan suami) akan menangguhkan aktiviti beraya untuk memberi masa anak tidur dengan ‘lebih sempurna’ di rumah bila perlu.

Juga, bagaimana sebahagian tetamu hanya dapat mengirim duit raya buat anak-anak kami kerana tak dapat berjumpa mereka yang sedang kesedapan tidur.

Selalu ingat, ibubapa yang harus ‘masuk’ ke dalam hidup anak, bukan anak yang harus ‘masuk’ ke dalam hidup ibubapa.

Sumber: USWATUN HASANAH BT MOHD HABIB
KONSULTAN TANGISAN BAYI MALAYSIA
The Happiest Baby Edu. Assc
Dunstan Baby Language
The Wonder Weeks Academy
AHLI DOKTORBUDAK.COM


“Untunglah Tak Kerja Sebab Suami Awak Gaji Besar.” Jawapan Ibu Ini Sungguh Deep!

Bila seorang isteri itu tidak bekerja, pelbagai persepsi yang diberikan kepadanya termasuk suami terkena tempiasnya. Jika sekali aje pertanyaan diajukan tiada masalah. Tapi kalau yang jenis suka bertanya pelbagai soalan, boleh jadi geram juga dibuatnya. Antaranya, “Untunglah awak tak kerja sebab suami awak gaji besar.”

Ada hamba Allah berkata; Untunglah awak tak kerja sebab suami awak gaji besar.

Saya menjawab (Dalam hati); Awak tahu ke baru 30hb cuma tinggal RM50 dalam akaun bank suami saya. Mana mungkin saya nak beritahu awal perihal kewangan keluarga saya.

Ada hamba Allah berkata; Rugilah awak tak kerja. Kawan-kawan segrad dengan awak paling-paling busuk dapat 3K sebulan.

Saya jawab (Dalam hati); Siapalah yang tak nak ada duit sendiri. Berbakti kepada keluarga sendiri. Allah pilih saya jaga anak-anak saya. Rezeki bukan hanya dengan wang ringgit.

Ada hamba Allah berkata; kita orang perempuan kena ada duit sendiri. Kalau suami tinggalkan kita atau suami pergi dahulu siapa nak tanggung awak dan anak-anak.

Saya jawab (Dalam hati); macam lah takdir saya awak yang tentukan.

Ada hamba Allah berkata; awak tak kerja nanti mentua awak tak sayang awak.

Saya menjawab (Dalam hati); saya tak perlu meraih kasih sayang manusia dengan wang ringgit.

Ada hamba Allah berkata; awak tak kerja nanti suami awak tak sayang dan tak hormat awak sebab awak tiada apa-apa untuk dibanggakan dan tak mampu membantu dari segi kewangan.

Saya jawab (Dalam hati); kehormatan bukan sebab pangkat dan wang ringgit sayangku dan memang tanggungjawab suami menyara isteri dan anak-anak.

Sayangku bermulut bawang; jangan samakan orang lain dengan saya atau orang lain. Tiap kita berbeza. Ada isteri yang bekerja kerana tuntutan kewangan atau kerana dia suka bekerja. Hidup ini pilihan.

Mungkin ini zaman wanita yang bekerjaya sahaja dipandang tinggi. Saya percaya tak semua yang berpendapat sebegitu. Jangan lupa Ini juga aturan Allah sayangku.

Hati-hati bila berbicara
Setiap perbuatan baik dan buruk akan dihisab di akhirat.


“Semoga I Dapat Handbag Baru.” Permintaan Dr Halina  Pada Suami Buat Netizen Sangka Dia Ingin Anak Lagi. Ini Jawapan Win Darinya!

Baru-baru ini, Datin Dr Halina, isteri kesayangan Angkasawan negara, Datuk Dr. Sheikh Muszaphar Shukor Sheikh Mustapha ada memuat naik satu posting yang mendoakan suaminya supaya mendapat haji yang mabrur. Datuk Dr Sheikh Muszaphar berangkat menunaikan haji bersama ibunya.

Dia yang memberitahu suaminya itu baru  berangkat turut menyelitkan pesanan yang lucu tetapi membuatkan netizen membuat tafsiran sendiri. Ayatnya yang meminta handbag baru membuatkan netizen menyangka dia mahu menambah anak lagi.

Kapsyen Dr Halina berbunyi:

Pelbagai reaksi diperoleh mengenai permintaan ibu kepada empat cahaya mata ini.

Dan Ini pula jawapan win Dr Halina mengenai spekulasi yang dibuat netizen itu.

To be honest.. i never knew “handbag” has a double meaning!!


Rupanya Suami Penagih Dadah! Kisah Benar Ini Tular Hingga 11K. Jadikan Iktibar!

Sungguh! Hati semua wanita inginkan kehidupan yang bahagia bersama pasangan sehingga ke hujung nyawa. Kaum hawa dicipta untuk dilindungi, dimanjai serta dicinta oleh kaum adam. Hanya melalui perkahwinan semua itu termetrai.

Setiap perkahwinan yang diadakan dengan penuh gemilang serta dengan restu ibu bapa kedua belah pihak menjadi momen manis untuk dikenang. Namun, tidak semua perkahwinan itu indah belaka. Ada juga sebaliknya.

Sebagaimana kisah yang dipaparkan ini, memberi peringatan bersama bahawa untuk memilih pasangan hidup, wanita perlu berhati-hati. Jika salah pasangan, merana hidup. Benar semua ini qada dan qadar tetapi tak salah untuk kita ikhtiar mengelak ia berlaku yang memberi bencana kepada rumahtangga.

Melalui penceritaan ini mendidik kita bahawa, untuk membina keluarga bahagia, pasangan suami isteri haruslah seorang yang hidup dalam persekitaran positif, sekali memberi aura yang baik-baik untuk keluarga. Moga kisah ini menjadi iktibar bersama.

IKUTI PERKONGSIAN INI

Kes benar.
Lelaki penagih, isteri kerja kerajaan.
Bila suami kena tahan di lokap, keluarga lelaki cari si isteri minta tolong jamin dari lokap.
Keluar masuk lokap, keluarga lelaki suruh isteri jamin.
Bila isteri nak minta cerai, keluarga laki tak bagi. Yelah sapa nak tanggung anak depa.

Jangan tak tahu ramai keluarga mengahwinkan anak lelaki mereka yang bermasalah.

Mak bapa, abang-abang si lelaki semua sama dalam kes ni. Jangan tak tahu ramai keluarga mengahwinkan anak lelaki mereka yang bermasalah agar isteri boleh jaga anak lelaki mereka.
Yang penagih
Yang gay
Yang kaki hutang sana sini.

HATI-HATI MEMILIH PASANGAN

Isteri professional juga ramai yg begini. Tak tahu sebab apa. HR ada data berapa ramai pekerja wanita berhutang jauh dari kemampuan kerana suami tak bertanggungjawab. Hutang kereta, rumah semua atas nama isteri.

Jadi orang perempuan jangan la syok sangat kalau famili lelaki datang meminang.

Maaf kan bahasa saya kasar.
Wanita dan keluarga wanita perlu tegas.
Tak rugi eh tolak pinangan orang.
Yang pandai cakap
Yang nampak hebat
Tulah yg bahaya.

Orang Arab berkali-kali pesan
Lelaki walaupun solatnya sepanjang malam dan rajin puasa sunat, tetapi kedekut dgn anak isteri, bukanlah suami yang baik. Culas nafkah bukan perkara kecil. Namun, kita bukanlah demanding, cukup lah lelaki itu bersungguh bekerja. Rezeki tu Allah tentukan. Tapi kalau kerja pun malas, hutang pun atas nama isteri, hmm krik krik sajalah.

Alaa isteri sedekah saja pada suami, no bukan macam tu.
Sebab tu orang Arab sangat particular bab lelaki pinang anak mereka.

SUAMI TAHU TANGGUNGJAWAB BUKAN AMBIL KESEMPATAN

Anak perempuan bukan bab mahar saja yg dibincangkan tapi risk assessment itu perlu dilakukan, tazkiah latar belakang. Janganlah rasa offended kalau bakal mertua check CTOS CCRIS PTPTN. Itu perkara asas bagi seorang laki iaitu kemampuan bayar nafkah.

Maka akan berkata lah lelaki, hmm macam ni banyak la zina, nak kahwin susah. Yang cakap macam ni sebab nak free seks sahaja. Nak seks tapi tak nak bayar nafkah. Bila berkahwin kita kena bekerja, kalau tak kahwin pun memang kita kena bekerja untuk nafkah diri kita juga, kan.

Moga kisah ini jadi iktibar.


Beras Pulut Rahsia Cerahkan Kulit, Ini Yang Diamalkan Wanita Thailand. Patutlah Mereka Semua Cantik-Cantik.

Melihat kulit wajah wanita  yang tinggal di sempadan terutama orang Siam membuatkan ramai yang cemburu. Apa tidaknya, muka mereka semuanya cantik dan paling penting kulit licin dan gebu. Jerawat? Memang susah nak cari kan.

Rupa-rupanya mereka ada rahsia bagaimana mendapatkan kulit yang gebu, cantik dan licin. Nak tahu jom baca ni!

Orang kata amalan mereka makan pulut sejak kecil dan inilah rahsianya. Ya, itu hakikatnya. Pulut Ayam yang jadi makanan popular mereka adalah menu ruji saban hari. Makan pulut macam makan nasi agaknya dan inilah rahsia kulit cantik mereka.

Jika tak mampu nak amalkan makan pulut setiap hari, apa kata kita amalkan petua buat masker daripada beras pulut yang dikongsikan Siti Zainab di facebooknya. Malah MamaAmoi juga dah cuba! Jom tengok apa bahan-bahannya.

Masker Putih Gebu

Bahan-Bahan:

4 sudu besar beras pulut

2 sudu besar Rose Bud

1 sudu besar susu tepung

Sedikit air mawar -Facemist Bunga Kampung Suzy Honey

1. Kisar kering semua satu persatu. Kisar sampai jadi halus.

2. Kemudian bancuh ketiga-tiga bahan ini ikut keperluan yang anda nak guna.

3. Kemudian baru titikkan air mawar mengikut tahap kepekatan. Paling penting senang nak sapu pada muka nanti.

4. Sapu pada seluruh wajah dan boleh juga digunakan pada seluruh badan.

5. Biarkan kering, sekurang-kurangnya 30 minit.

6. Sebelum bilas dengan air bersih, basahkan masker dan lulurkan dahulu sebentar.

7. Sental kulit muka dengan perlahan-lahan.

8. Basuhlah kulit muka dengan air suam hingga bersih.

Kelebihan Masker Rose & Beras Pulut

Setelah dah cuba baru anda akan tahu hasilnya. Gabungan beras pulut dan rose bud ini buat muka jadi lebih cerah dan gebu. Malah ia juga boleh menghilangkan parut-parut jerawat serta menghaluskan lagi kulit anda. Jadi rugi kalau tak cuba!

Rose bud mengandungi dua kali Vitamin C berbanding buah oren. Susu tepung pula bagi kesan cerah dan lembap. Lakukan rawatan ini dua tiga kali seminggu untuk hasil superb glow dan cerah gebu.

Kredit: Siti Zainab

Foto: MamaAmoi


Ini Sebabnya Mak-Mak Pantang Nampak Pakaian Untuk Anak, Mesti Nak Beli

Kaum wanita dan hobi membeli-belah memang sukar dipisahkan. Apabila sudah berkahwin dan mempunyai anak, golongan mak-mak ini beralih minat membeli keperluan untuk anak pula.

Antara barangan yang paling mak-mak suka beli untuk anak adalah pakaian dan alat permainan. Walaupun koleksi pakaian anak sudah banyak di rumah tapi bagi kaum ibu tak salah membeli pakaian baru untuk anak.

Biasanya ‘geng mak-mak’ siap ada kategori tertentu pakaian untuk anak antaranya pakaian duduk rumah, pakaian ke taska atau rumah pengasuh, pakaian jalan waktu malam, pakaian ke shopping mall dan sebagainya lagi.

Kanak-kanak merupakan golongan kecil yang mempunyai personaliti unik tersendiri. Mereka boleh berubah daripada sifat ingin tahu, cheeky, lantang bercakap kepada menjadi kelakar, berwawasan dan bertimbang rasa dalam sekelip mata.

Tetapi mereka sentiasa tulen, individualistik dan jujur kepada diri mereka sendiri.

Biasanya bila membeli pakaian untuk anak, ibu-ibu akan membuat pilihan fesyen berdasarkan kepada karektor anak mereka.

Adakalanya pening juga kepala ibu untuk memilih fesyen yang dapat memenuhi citarasa anak mereka.

Jenama Round Ages merupakan jenama fesyen kanak-kanak yang ingin memupuk rasa keperibadian yang kukuh melalui koleksi pakaiannya.

Pakaian ini menawarkan alternatif kepada fesyen kanak-kanak terkini. Round Ages bukan dihasilkan secara besar-besaran di kilang.

Sebaliknya setiap reka bentuknya bertujuan untuk memuji kanak-kanak yang unik dan memberi karektor kepada golongan kecil ini dengan personaliti unik mreka tersendiri.

Koleksi pakaian jenama ini memahami bahawa tidak semua kanak-kanak atau ibu bapa masih mempunyai citarasa pada rekaan corak kereta api, trak, dinosaur atau renda tradisional.

Gaya fesyen Round Ages sangat urban, kemas, bergaya dengan gabungan perincian yang bergaya menjadikan setiap koleksi sentiasa menonjol dan sesuai digayakan pada bila-bila masa seperti percutian bersama keluarga di hujung minggu atau menghadiri acara khas.

DNA rekaan Round Ages bukan untuk membebankan atau membiarkan pakaian itu sekadar menyarung tubuh si kecil sebaliknya untuk menonjolkan keanggunan dalam gaya sederhana secara bersahaja serta membolehkan personaliti kanak-kanak lebih menyerlah.

Jenama ini dihasilkan idea daripada empat orang rakan sekolah dan universiti yang ingin mempopularkan jenama tempatan yang mempunyai kualiti antarabangsa.

Bosan dengan lambakan koleksi pakaian kanak-kanak yang dibuat dari kilang, empat sahabat ini melihat potensi dalam menawarkan ibu bapa yang berfikiran sama dengan kualiti premium, reka bentuk yang menonjol dan pastinya harga yang tidak membebankan dompet.

Koleksi pakaian untuk kanak-kanak lelaki dan perempuan antara usia 3 hingga 12 tahun ini mempunyai beberapa ciri yang menarik.

1. Diperbuat daripada fabrik tenun berkualiti tinggi yang diperolehi dari seluruh dunia membuatkan jenama ini tahan lama, tahan luntur serta regangan.

2. Harga koleksi pakaian ini bermula dari RM49 hingga RM159.

3. Setiap rekaan difikirkan dengan teliti dan mesti mendapat kelulusan kanak-kanak.

4. Kerjasama dengan tukang jahit berpengalaman tempatan untuk memastikan kualiti dan perincian rekaan diberi perhatian.

5. Reka bentuk tak lapuk dek zaman dan fabrik berkualiti membuatkan pakaian ini tahan lebih lama untuk digunakan oleh adik-beradik yang bakal lahir atau didermakan.

Round Ages akan mengadakan jualan pengenalan dari 30% hingga 50% di laman web mereka bermula 15 Julai sehingga 15 Ogos 2022.

Jenama pakaian ini boleh dibeli di Zalora atau di laman web www.roundages.com atau kalau nak menang hadiah boleh jawab soalan berikut. Peraduan bermula 20 hingga 30 Julai 2022.


“Anak Perempuan Tunggalnya Bakal Melahirkan Anak Pertama.” Fazura Luah Rasa Sayu Teringat Arwah Ayah!

Semalam merupakan hari lahir arwah ayah pelakon cantik manis , Nur Fazura. Dia yang mesra disapa Fazura kini sedang hamil enam bulan memuat naik sekeping gambar dalam perkongsiannya meenrusi instagram.

Dalam perkongsian tersebut, Fazura mengenang pemergian arwah bapanya, Sharifuddin Adnan sempena tarikh hari lahir Allahyarham semalam.
Fazura turut meluahkan rasa sayu membayangkan jika bapanya sempat melihat dirinya yang kini sedang hamil.

“Hari ini (semalam) merupakan hari lahir Allahyarham Papa, sekiranya dia masih ada, umurnya akan memasuki 64 tahun.
“Tahun ini rasa sayu yang luar biasa, mengenangkan apa yang Papa rasa kalau dia ada depan saya sekarang, bila anak perempuan tunggalnya bakal melahirkan anak pertama.

“Rindu tak terkata, tapi saya tetap rasa dekat dengan Papa, syukur selalu dapat berdoa untuknya,” tulis Fazura di Instagram.Malah, isteri kesayangan Fattah Amin ini turut memohon orang ramai menitipkan doa buat Arwah ayahnya.

“Pohon saya, jika semua dapat titipkan doa buat Allahyarham Papa, Sharifuffin Bin Adnan, semoga rohnya sentiasa berada di dalam keredhaan dan kemuliaan Allah SWT,” tulisnya lagi.


Kanak-Kanak Derita Kanser Makin Ramai, Paling Tinggi Leukemia.

Anak yang sihat dan cergas tentu akan mengembirakan ibu ayah. Malah membuatkan mereka boleh fokus kepada urusan rumahtangga.

Namun siapa kita untuk melawan takdir, apabila anak jatuh sakit. Sama ada ibu atau ayah menjadi pembawa, atau kedua-duanya mewarisi.

Kanser adalah antara penyakit yang juga menyerang kanak-kanak dan remaja. Ibu bapa kena alert gejalanya dan perlu berjumpa doktor untuk pemeriksaan lanjut.

KANSER DI KALANGAN KANAK-KANAK DAN REMAJA

1-Jenis kanser paling tinggi dihidapi kanak-kanak adalah leukemia, mengapa?
Kanser yang paling biasa berlaku dikalangan kanak-kanak dan remaja bawah 15 tahun adalah leukemia, diikuti kanser otak & sistem saraf, limfoma, neuroblastoma, kanser ginjal dan kanser tulang. Ini adalah hasil dari kajian yang dijalankan.
Manakala bagi remaja 15 hingga 19 tahun, kanser otak, saraf dan limfoma adalah lebih tinggi berbanding leukemia.

Leukemia itu sendiri ada beberapa jenis seperti Acute Lymphocytic Leukemia, Acute Myeloid Leukemia dan Chronic Leukemias.

Punca utama mengapa leukemia yang paling biasa dihidapi kanak-kanak mungkin sukar dipastikan. Ada banyak faktor, antaranya, kajian menunjukkan sesuatu bangsa atau etnik mempunyai peratusan risiko yang lebih tinggi untuk sesetengah kanser berbanding kanser yang lain. Ada faktor genetik dan persekitaran yang mempengaruhi (akan dibincangkan lanjut nanti).

2-Adakah trend ini boleh dikurangkan?
Dari banyak kajian yang dijalankan, incidence kanser dikalangan kanak-kanak ada menunjukkan peningkatan berbanding dahulu, namun begitu, dengan diagnosis dan rawatan awal yang optimum, kita dapati, survival rates juga meningkat.
Sebagai contoh, secara kasar, pada era 1970-an, hanya sekitar 58% – 70% kanak-kanak dan remaja dengan kanser, hidup dalam masa 5 tahun. Namun kadar ini meningkat kepada 85% – 90% pada ketika ini (bergantung jenis kanser dan tahap). Kemajuan teknologi, pengesanan dan diagnosis awal, serta rawatan yang ditawarkan antara faktor peningkatan positif survival rates ini.
Namun, ada juga kanser tertentu yang sukar dirawat dan mempunyai survival rates yang rendah berbanding leukemia.

3-Punca kanak-kanak menghidap kanser (termasuk semua jenis kanser)?
Antaranya adalah:

3.1. Faktor genetik
Kebanyakan kanak-kanak dan remaja yang menghidapi kanser ini ada perubahan atau mutasi pada bahan genetik atau genes yang menyebabkan kanser berlaku. Perubahan atau mutasi genetik ini mungkin dari keturunan atau juga berlaku secara spontan dan semulajadi.
Sebagaimana yang kita bincang tadi, ada etnik tertentu berisiko untuk kanser tertentu. Ada juga kanser yang dihidapi itu mungkin disebabkan faktor keturunan. Ada masa, masalah genetik sindrom tertentu seperti Sindrom Down yang berisiko untuk mendapat leukemia.
Jadi, faktor genetik ini meyumbang kepada risiko untuk menghidapi kanser tertentu.

3.2. Faktor persekitaran
Faktor persekitaran juga ada peranan dalam kanser. Contohnya, merokok menyebabkan kanser peparu dan kanser mulut. Pendedahan kepada bahan-bahan kimia tertentu seperti asbestos, racun serangga dan bahan radiasi juga boleh membawa kepada kanser. Jangkitan kuman tertentu juga memberi risiko.

4-Kebanyakan kes pesakit kanser kanak-kanak didiagnosis sudah pada tahap berapa?
Ada pesakit kanser kanak-kanak yang didiagnosa pada peringkat awal dan ada juga pada peringkat lewat. Apa yang lebih utama adalah, nasihat saya kepada semua ibu bapa, untuk mengenalpasti gejala seperti demam berpanjangan, hilang selera makan, susut berat badan, sakit kepala, muntah berterusan, sakit tulang, bengkakan pada organ atau apa jua gejala yang membimbangkan untuk mendapatkan rawatan awal di fasiliti kesihatan, supaya diagnosa awal dan rawatan awal boleh diberikan

5-Jenis-jenis rawatan untuk pesakit kanser kanak-kanak?
Bergantung kepada jenis dan tahap kanser. Secara umum rawatan kanser kanak-kanak adalah:
1. Rawatan kemoterapi
2. Rawatan radioterapi
3. Pembedahan
4. Rawatan sokongan multidisiplin
5. Rawatan paliatif

Kebiasaanya, doktor pakar onkologi kanak-kanak akan mengenalpasti terlebih dahulu jenis dan tahap kanser, dan akan berbincang dengan ibu bapa berkenaan rawatan yang akan diberikan termasuk kesan sampingan dan manfaat rawatan. Ada sesetngah kanser perlu kemoterapi, pembedahan dan diikuti radioterapi.

Ada juga, seperti leukemia tertentu, yang hanya memerlukan kemoterapi. Kanak-kanak dan remaja yang menghidapi kanser ini akan dimasukkan ke unit onkologi hospital di mana mereka akan menerima rawatan yang telah dirancangkan termasuk rawatan sokongan seperti sesi kaunseling, fisioterapi, dan rawatan khusus pakar-pakar lain termasuk pakar endokrin seperti saya. Rawatan paliatif, biasanya, dikhususkan untuk pesakit kanser tahap akhir, untuk mengurangkan kesakitan dan penderitaan mereka.

6-Seawal usia berapa kanak-kanak boleh didiagnosis menghidap penyakit kanser?
Oh, kita ada pesakit seawal usia bawah 1 tahun didiagnosa menghidapi kanser juga. Secara umum, umur antara bayi hingga 19 tahun, dan kebiasaanya sekitar usia 5 hingga 8 tahun, bergantung jenis kanser.

7-Adakah kanak-kanak yang menghidap kanser berpotensi sembuh?
Benar, dengan pengesanan awal dan rawatan, juga jenis dan tahap kanser, InSyaAllah, kanak-kanak ini berpotensi sembuh. Sebagaimana kita bincang dia atas, sesetengah kanser seperti leukemia, berpotensi sembuh dengan survival rate setinggi sehingga 90%.

8-Adakah ada risiko penyakit kanser ini berulang semula, jika pesakit sudah sembuh dalam rawatan sebelum ini?
Risiko itu tetap ada, risiko untuk berulang (recurrence) atau kanser ke-dua (second cancer). Ianya bergantung kepada jenis dan tahap kanser, juga rawatan yang diberikan.
Namun, doktor pakar onkologi dan pakar lain yang merawat, akan terus memantau keadaan pesakit menerusi temujanji susulan untuk memastikan jika kanser ini berulang atau ada kesan sampingan dari kanser mahupun rawatan, melalui pemeriksaan klinikal, ujian makmal dan radiologi. Saya sendiri, ada beberapa pesakit kanser yang dirujuk kepada saya kerana mengalami masalah endokrin (hormon) susulan kanser kalenjar pituitary yang perlu dibedah dan pesakit survivor lain.

9-Nasihat kepada ibu bapa yang mempunyai anak menghidap penyakit kanser
Pertamanya, doa dan hati saya bersama semua pesakit, ibu bapa dan keluarga kanak-kanak dan remaja yang menghidapi kanser ini. Saya faham, ianya bukan mudah. Dengan penuh rendah diri, ini nasihat saya:
9.1. Berbincanglah dengan doktor pakar yang merawat berkenaan jenis, tahap dan rawatan yang ditawarkan. Tidak dinafikan, ada sesetengah rawatan termasuk kemoterapi yang mempunyai kesan sampingan tertentu yang juga ada rawatannya. Dapatkan maklumat dan nasihat dari doktor pakar
9.2. Ada juga ramai yang akan cuba “tawarkan” nasihat berkenaan “rawatan alternatif” yang mungkin akan menyebabkan kelewatan mendapatkan rawatan optimum, sehinggakan meyebabkan kanser itu melarat dan merebak ke tahap bahaya. Ada juga “rawatan alternatif” ini mengandungi bahan kimia tertentu atau teknik rawatan yang membahayakan. Ada juga yang tidak patuh shariah. Perkara-perkara sebegini hendaklah dielakkan.
9.3. Pesakit dan keluarga juga perlu banyak bantuan dan sokongan termasuk bantuan dan sokongan fizikal, moral dan psikologi ketika mendapat tahu berkenaan kanser dan ketika proses rawatan. Sokongan dan bantuan keluarga, rakan dan komuniti amat penting. Bantuan fizikal dan kewangan juga diperlukan. Keluarga terutama ibu dan ayah harus bersatu hati ketika masa sukar ini.
9.4. Sesi rawatan dan temujanji amat penting dan harus diberi keutamaan.
9.5. Terimalah takdir ini dengan hati terbuka, pasti ada hikmahnya dan bersedia untuk menempuh proses rawatan dengan positif, sifat sabar, berlapang dada dan bersangka-baik. Memang normal untuk berada dalam keadaan penafian (denial) dan marah, namun, lagi cepat untuk menerima hakikat ini, lagi cepat rawatan dimulakan, lagi tinggi peluang anak untuk sembuh dan survive, InSyaAllah


“Cantiknya Macam Barbie Doll.” Gambar Anak Faezah Elai Raih Perhatian Netizen

Hari ini bermulah sesi persekolah bagi tahun 2022. Sudah tentu ramai ibu ayah sibuk menguruskan kelengkapan anak-anak ke sekolah.

Begitu juga dengan selebriti, Faezah Elai yang turut merasai momen itu yang menguruskan anak-anaknya.

Muat naik gambar terbaru di Instagram mililknya, pelakon ini berkongsi gambar dua anak perempuannya, Dealova Heyrinna dan Aurora Heyrinna.

Peminat puji kecantikan anak

Melihat gambar yang dimuat naik, para peminat memuji kecantikan wajah anaknya, biarpun berpakaian sekolah.

Untuk rekod, Faezah Elai dan suami, Heykal telah melangsungkan perkahwinan pada September 2011.

Faezah Elai turut menjaga tiga orang anak Heykal iaitu Luqman Hakim, Sarah dan Luq Adam.

Lapan tahun bersama, mereka dianugerahkan dikurniakan dua orang cahaya mata iaitu Dealova Heyrinna dan Aurora Heyrinna.

Sumber:Faezah Elai


7 Cara Sempoi Nak Displin Diri Kumpul Duit, Ramai Tahu Tapi Susah Nak Buat. Deep!

Mempunyai wang simpanan adalah perkara yang penting untuk kestabilan kewangan sendiri. Ramai di luar sana telah cuba untuk menabung tapi akhirnya kecundang untuk melakukannya.

Selalunya kita akan mencari cara menyimpan duit atau menabung yang berkesan. Sebenarnya nak menabung ni kena betul-betul ada semangat untuk menyimpan. Kalau tak memang hasrat tak capai.

Begini 7 cara sempoi menabung

1 Tetapkan matlamat tabungan anda
Berapa banyak sebenarnya yang anda nak simpan? Jika ingin membeli rumah, anda tentuka berapa banyak bayaran muka yang anda perlu buat. Untuk matlamat jangka panjang, seperti persaraan, anda perlu melakukan perancangan yang lebih rapi.

2. Tukar Gaya Hidup
Ramai antara kita suka gaya hidup yang mahal walaupun gaji cukup-cukup makan. Sepatutnya kita ubah gaya hidup dengan cara sederhana sahaja. Percutian memang diperlukan tetapi jika terlampau kerap, anda mungkin tidak dapat berjimat dan menyimpan. Amalkan “staycation” iaitu berehat dan melakukan aktiviti kegemaran di rumah.

3.Simpan rekod perbelanjaan anda
Dengan kata lain, keep track perbelanjaan anda. Ada dua perkara mengenai duit anda: berapa banyak yang anda dapat dan berapa banyak yang anda belanjakan.

Tulis perbelanjaan anda untuk setiap bulan. Buat seperinci yang mungkin, dan pastikan anda masukkan pembelian kecil seperti shavers atau syampu dan lain-lain.

4. Menyimpan Sedikit-Sedikit
Mungkin ada antara kita yang merasa menyimpan duit sebanyak RM300 atau RM400 sebulan itu terlalu tinggi. Ia sukar dilakukan. Jadi simpan sikit-sikit namun konsisten.

Mungkin anda boleh menyimpan sehari RM1 atau RM2 dalam tabung. Masukkan ia dalam akaun simpanan atau Tabung Haji pada hujung bulan.

Dah ada duit lebih sikit, bolehlah tambah duit simpanan setiap bulan. Kalau boleh jangan simpan di satu tempat sahaja. Boleh juga simpan di ASB. Sekurang-kurangnya dapat juga dividen setiap tahun.

5. Berhenti menggunakan kad kredit

Bayar untuk segala-galanya dengan wang tunai Jangan gunakan cek.

Dengan kata lain, jangan berlagak kaya. Kita secara automatik akan lebih mudah berbelanja apabila kita tak nampak duit tu di depan mata. Kenapa? Sebab anda tak nampak duit tu berkurangan di depan mata anda.

6. Hapuskan hutang terlebih dahulu
Kira berapa banyak anda telah habiskan untuk membayar hutang anda. Anda akan mendapati bahawa menghapuskan h utang adalah cara terpantas yang boleh anda gunakan untuk mendapatkan duit lebih untuk disimpan.

Apabila anda tidak menggunakan wang untuk pembayaran hutang, anda boleh menyimpan duit tersebut. Lagi cepat anda membayar hutang, lagi tenang hati anda kerana anda tak perlu lagi fikir pasal hutang.

7. Makan Di Rumah
Sebenarnya tak salah makan di luar. Cuma jangan setiap hari makan di luar. Kalau nak jimat banyak, elok korang makan dekat rumah je. Masak sendiri.

Susun jadual harian kita dan tetapkan masa untuk memasak di rumah. Pada zaman yang serba mencabar dari segi ekonomi, makan di luar memakan kos yang tinggi. Setiap wang yang anda jimatkan ketika memasak di rumah, simpannya dalam akaun.

Apa yang jelas, simpanan itu mampu untuk membantu kita menghadapi perkara yang tidak dijangka, dan memberi anda jaring keselematan untuk masa hadapan. Moga istiqomah.


Pesakit Diabetes Kena Elak Makan Oat Jenis Instant & Quick, Ada Sebabnya & Dr Ni Jelaskan!

Umum mengetahui oat bagus untuk dijadikan sebagai makanan kesihatan. Namun, mungkin ada yang tidak tahu bahawa pesakit diabetes perlu elakkan makan oat jenis istant dan quick oat.

Rata-rata daripada kita, hanya membeli sahaja tetapi tidak tahu rupanya oat ini ada pelbagai jenis, dan sebaiknya perlu memilih jenis oat yang betul.

i) Instant oat

Oat yang paling banyak menjalani pemprosesan. Ia dimasak terlebih dahulu, kemudian dikeringkan, digelek, dilenyek dan dipotong kepada kepingan halus bagi tujuan memudahkan untuk dimasak.
Ia direndam bersama air panas dan terus boleh dimakan dan boleh dimakan segera.

ii) Quick oat

Quick oat ini adalah oat yang dipotong kurang halus berbanding instant oat.
Tempoh masaknya juga lebih lama, lebih kurang 2 hingga 3 minit.

iii) Rolled oat

Ia adalah oat yang sudah dilenyek tetapi belum dimasak semasa pemprosesannya.
Ia lebih tebal daripada quick oat.
Ia perlu dimasak lebih lama, lebih kurang 5 hingga 7 minit.

iv) Steel cut oat

Ia adalah oat yang paling kurang diproses kerana dipotong kasar dan tidak dilenyek.
Apabila dikunyah, rasanya kenyal.

Cara masaknya agak lama, sekitar 20 hingga 30 minit sebelum boleh dimakan.

Tampil berkongsi info, Penceramah Kesihatan dan Pemakanan, Dr Zubaidi Ahmad di Facebooknya memaklumkan cara pemprosesan oat hanya melibatkan fizikal sahaja.

“Kandungan karbohidrat (nilai kalori) keempat-empat oat ini hampir sama.

“Namun, yang berbeza adalah nilai indeks glisemik (GI) iaitu kadar penyerapan ke dalam tubuh. Ini kerana semasa diproses kandungan serat akan dibuang,” terangnya.

Penting untuk diketahui, semakin halus oatmeal, semakin tinggi nilai GI dan cepat diserap ke dalam badan lalu ditukar kepada gula.

“Jadi, bagi pesakit kronik terutama diabetes mellitus, elakkan pengambilan instants oat dan quick oats.

“Ini kerana nilai GI bagi instant oat dan quick oats adalah 83 iaitu hampir sama seperti nasi putih,” tambah beliau.

Oleh itu, saran Dr Zubaidi, mereka digalakkan untuk mengambil rolled oat dan steel cut kerana nilai GI adalah sederhana iaitu 58 sama kategori dengan beras perang.

Ambil satu atau dua sudu besar oats untuk setiap hidangan (waktu pagi dan malam) untuk rasa lebih kenyang.

Semoga bermanfaat!


Sebagai Suami, Buatlah Yang Terbaik Untuk Isteri. Walau Sekadar Puji Dengan Ayat Simple ‘Sedap Awak Masak’, Mampu Hilangkan Penat Isteri Di Dapur.

Umum mengetahui tugas dan tanggung jawab suami sebagai ketua keluarga dalam mencari nafkah. Namun sebenarnya, baik suami atau isteri sebenarnya sama-sama berperanan dalam sesebuah rumah tangga.

Isteri adalah seorang insan yang patut dihargai oleh setiap suami. Walaupun mungkin mereka cuma seorang suri rumah, tetapi besar pengorbanannya terhadap keluarga. Tak salah andai suami menunjukkan sedikit penghargaan buat teman hidup anda yang telah bertungkus lumus membantu anda dalam menguruskan rumah tangga.

Usah abaikan isteri, peluk cium, sayang isteri yang kita ada tu. Sesekali ungkapkan pujian apa yang dia lakukan buat anda, meskipun sekadar memuji masakan, lihat nanti sinar bahagia dan gembira terpancar di matanya.

Dulu masa baru kahwin, pernah saya cakap dengan bini. “Nanti bolehlah awak tolong buatkan saya bekal makanan setiap hari untuk pergi kerja”. Bini saya kata “boleh saja” sambil tersenyum.

Tahun pertama kahwin. Setiap hari saya bawa bekal ke office. Dan setiap kali tu juga, bila keluar makan dengan kawan-kawan, saya tak kisah menjinjit beg makanan dan makan bersama-sama dengan mereka.

Tahun seterusnya, saya dikurniakan cahaya mata. Rezeki. Pertambahan ahli keluarga membuatkan kehidupan kami menjadi semakin utuh. Tapi sedikit sebanyak ia telah mengambil masa bini untuk melebihkan masa di dapur.

Kalau dulu, bini akan habiskan masa yang agak lama di dapur. Setiap hari dia akan mencuba resepi-resepi baru. Malah ada jua satu ketika, pelbagai lauk dimasak walhal kami berdua je yang makan.

Bila ada anak, masa di dapur menjadi semakin kejap. Kadang-kala, tak sampai beberapa minit ke dapur, dia sudah kembali ke dalam bilik untuk menyusukan anak, lepas tu saya ambil alih, dia bersihkan diri dan terus solat. Itu belum cerita anak menangis ketika dia baru pegang kuali. Kagum betul saya. Tak pernah dia tinggal tanggungjawab sebagai seorang isteri. Ajaibnya, masakan dia masih rasa yang sama seperti tahun-tahun sebelumnya. Sedap!

Tapi ada juga bila hari yang dia cuti, saya kerja. Bila saya balik kerja, dia akan cakap “Hari ni saya tak makan lagi. Anak tak boleh tinggal. Asyik menangis je nak berteman”. Tanpa banyak soal, saya minta dia bersiap, start kereta dan bawa saja ke mana tempat dia mahu makan.

Besar tanggungjawab seorang isteri. Pengorbanan melahirkan anak sudah cukup besar, belum lagi dia berusaha yang terbaik memberikan untuk si suami.

Sebagai suami, buatlah yang terbaik untuk isteri. Walaupun dengan sekadar mengurutkan kaki ketika dia mengeluh kepenatan, dan meminjamkan telinga ketika dia cuba meluahkan setiap masalah yang dihadapi di pejabat.

Dan mengucapkan terima kasih untuk setiap hidangan dan mengatakan “sedap awak masak” juga mampu mengurangkan sedikit kepenatan yang dia lalui.

Benar.

Kita pada akhirnya, akan bersama kelak dengan orang yang kita sayang.

Dan kita masih punya masa lagi untuk belajar lebih menghargai antara satu sama lain.


Pasrah. Kenduri Kahwin Duda Anak Satu, Jadi Doa Selamat

Siapa sangka perkahwinan yang bakal berlangsung dalam beberapa jam rupanya sebaliknya.

Tanpa disangka, pengantin difahamkan pengantin menghilang ketika majlis semakin menghampir. Bagaikan tidak logik dek akal, keputusan begitu dibuat beberapa hari majlis akan berlangsung.

Namun inilah realiti yang berlaku kepada seorang lelaki yang juga duda berusia 28 tahun yang memiliki seorang anak perempuan hasil perkahwinannya terdahulu.

Dia terpaksa mengakui hakikat majlis perkahwinan terpaksa dibatalkan sebaliknya bertukar menjadi kenduri doa selamat.

“Majlis Kahwin saya buat doa selamat… Sepatutnya Tarikh bersanding 18 / 12 /2022
“Kami tidak bernikah kerana dia sudah memaklumkan lebih awal untuk menarik diri… cuma katering yang ditempah tidak dapat dibatalkan.”

“Kos majlis lebih kurang dalam RM20,000 kerana majlis kampung, jadi hari bahagia bertukar majlis doa selamat,”

Bakal isterinya tidak dapat menerima anak perempuan tunggal dimiliki pemuda berusia 28 tahun itu yang merupakan cahaya mata daripada perkahwinan pertama tiga tahun lalu.

Nidzam berkata, dia reda atas ketentuan Allah SWT apabila hasratnya untuk berkahwin buat kali kedua tidak kesampaian.

WARGAMAYA TITIP DOA

Meninjau di ruangan komen, rata-rata memberikan respon memberikan kata-kata semangat. Mereka mendoakan juga supaya pemuda berkenaan dikurnikana jodoh yang lebih baik.


“Walaupun Abah Tak Reti Masak, Tetap Teman Kat Dapur Sampai Mak Siap Masak”. Inspirasi Kisah Cinta Ini Sehingga Mendapat Lebih 30K Retweets

Setiap pasangan suami isteri pastinya inginkan hubungan kasih sayang hingga akhir hayat.

Namun, cinta yang disemai sepanjang hayat juga akan dipisahkan oleh kematian yang datang mengundang. Siapa kita untuk melawan takdir ilahi.

Bagaimana pun, kisah cinta tetap utuh dihati walaupun pergi mengadap Ilahi.

Baru-baru ini sebuah perkongsian seorang anak di twitter, hani_camin yang memaparkan kisah cinta ibu bapanya sehingga menjadi tular di twitter sehingga 30 ribu retweets dan  24 ribu likes. Biarpun ayahnya telah meninggal dunia lima tahun lepas, kenangan kisah cinta tetap disimpan rapi oleh ibunya.

Ikuti kisah yang sungguh inspirasi ini

Walaupun abah tak pandai masak, tetap teman mak siap masak

Abah kongsi makan dengan mak

Sentiasa ingat abah

Rindu abah

Surat cinta

Menjengah diruangan komen, rata-rata melahirkan rasa kekaguman kisah cinta ini. Malah ada juga netizen yang berkongsi kisah cinta ibu bapa mereka. Semoga arwah bapa Hani ditempatkan dikalangan mereka yang beriman. Al-Fatihah.

Sumber: Twitter hani_camin


“Belum 4 Tahun Pun, Dia Seronok Terawih & Puasa.” Ozlynn Kongsi Semangat Anak Kelimanya Terikut Abang & Kakak Berpuasa

Meskipun usianya baru mencecah empat tahun, namun anak kelima kepada pelakon Ozlynn Wati ini sudah belajar berpuasa.

Menurut isteri Johan rajalawak ini lagi, dia tidak memaksa Moleiq berbuat demikian, sebaliknya anaknya Itu terikut-ikut dengan apa yang dilakukan abang dan kakaknya.

“Alhamdulillah so far dia puasa penuh lagi. Harap hari ni pun berjaya. Tapi dia dalam pemantauan, if dia cakap lapar or sakit perut kitaorg tak kan paksa dia puasa.

“Ni hanya layankan dia je sebab dia tengok abang dan kakak dia puasa. Kadang-kadang siap main kejar-kejar. Tapi kita orang paksa dia tidur rehat lepas Zohor.

“Terawih pun pergi dan buat habis. Subhanallah, Moleiq belum masuk 4 tahun pun, dia seronok minta pi terawih dan puasa. Alhamdulillah… sahur pun bangun Subuh pun solat.

“Cuma mane kain ko tu anak oi. Tak kisahlah kan ilmu ni hari-hari kita belajar. Pelan-pelan la. Mama pun masih belajar dan sentiasa belajar untuk perbaiki kekurangan. Mama sayang you Moleiq dan Hanania mama semua #DoakanDalamHatiLebihBaik,”  tulis Ozlynn lagi.

Perkongsian tersebut meraiah perhatian ramai. Rata-rata memuji sikap dan semangat kental Moleq untuk belajar dan berjaya berpuasa.


Bersihkan Dapur Sampai Berkilat, Tak Gunakan Modal Banyak, Hanya Guna Bahan Ini Sahaja!

Setiap kali kita memasak pasti kita akan terus membersihkan dapur yang berkecah teruk. Kesan tumisan minyak yang memercik bukan hanya dipermukaan dapur malah dinding dapur juga turut terkena.

Biasanya kita akan mengelap dengan kain pengelap dan barulah membersihnya dengan span dan sabun bagi menghilangkan minyak hingga bersih.

Pun begitu, kotoran sebenarnya masih lagi tertinggal. Walaupun nampak bersih namun dapur kita tidaklah berkilat dan cantik seperti baru.

Petua yang dikongsikan oleh Rohaslizawati Ibrahim di facebook ternyata sangat hebat. Dengan hanya gunakan ubat gigi, dapur gasnya tampil berkilat seperti baru. Hebat!

Nak kongsi cara saya bersih dan kilatkan dapur gas guna ubat gigi. Daki kat celah-celah semua hilang.

Langkahnya:

1. Sapu ubat gigi di permukaan dan celah-celah dapur.

2. Kemudian gosok guna tuala atau tisu lembab.

3. Kalau tempat yang degil tu letak banyak sikit ubat gigi.

4. Bila dah siap, gosok dan lapkan dengan tisu atau tuala basah.

5. Bila dah bersih, lapkan dengan tisu atau tuala kering. Siap!

Dah kilat rasa sayang pulak nak masak??

Hebat kan? Paling penting tak gunakan kos yang banyak. Ambil sedikit ubat gigi yang ada di rumah dan cuba bersihkan dapur kita. Senang saja!

Kredit: Rohaslizawati Ibrahim via Deco Ruang Dapur


Buat ‘Wall Hanging Organizer’ Guna Barang Lama. Ibu Ni Bijak Berjimat & Confirm Bil Tak Bersepah Lagi!

Menguruskan bil-bil bulanan andai sebelum ini diletakkan bersepah ada baiknya mencuba idea yang dipraktiskan oleh wanita ini. Tanpa perlu menggunakan modal yang besar, namun cukup sekadar mengunakan bahan sedia ada di rumah, ‘wall hanging oraganizer’ yang cukup praktikal dapat dihasilkan. Malah menariknya juga ia mampu menyuntik gaya dekorasi di ruangan dinding.

Jom semak perkongsian wanita ini yang dikenali sebagai Rozita Che Hassan di akaun fbnya.

Lepas satu-satu idea datang nak deko rumah dengan barang terpakai yang diberi sentuhan assesori Mr DIY. Sini saya nak share pada kawan-kawan macam mana saya buat wall hanging organizer untuk bills dan nota-nota penting…serta botol kaca untuk hiasan meja sisi ruang tamu saya.

Semuanya saya guna barang yang ada kat rumah jer.

Guna barang sedia ada

Kalau kawan-kawan ada tray peti sejuk lama jangan buang yer..sebab tray ni lah saya buat wall hangging organizer.

Tray ni dari peti sejuk mak mertua saya yang lama dan rosak sebelum tolak pada penjual besi buruk,saya ambil dulu traynya. Dulu saya buat para untuk bekas sabun basuh baju. Bila dah lama tak guna tempat tu, saya cabut dan buat wall hangging pulak!

Clip-clip besar dan kecil tu saya beli dekat Mr DIY…harganya tak sampai RM 4 setiap set..

Penyepit baju kat bawah sekali tu,saya buat tempat gantung kunci 2 in 1..selain gantung kunci boleh juga sepit-sepit benda lain nanti. Pengikat clip-clip tu plak saya guna cable tie.

Ada 5 kaler semuanya siap dengan cutter sekali harga RM 6.13

Dan satu lagi barang perhiasan yang saya buat ialah botol kaca hiasan untuk meja sisi. Botol tu saya guna botol sos spegetti,kemudian beli fancy stiker dan tali jut dekat Mr DIY.

Kegunaan tali tu untuk menambahkan keserian botol dan tak nak nmpak kosong sangat saya tampal stiker dipermukaannya. So.. bolehlah hias dengan apa-apa bunga atau daun kat dalam tu. Letak kat maja sisi atau rak-rak sebagai pemanis ruang tamu rumah anda. Harga RM5.50 jerr..jimat berbaloi-baloi.


“Salah Satu Perubahan Terbesar, Ainul Mula Terima Makanan & Minuman Masuk Dalam Mulut Dia!” – Ibu Ainul

Bila sebut tentang adik Ainul Mardhiah, semestinya satu Malaysia mengenali anak kecil yang sebelum ini pernah mendapat perhatian ramai dek kerana ketumbuhan dalam mulut dan selamat menjalani pembedahan di luar negara.

Baru-baru ini, ibunya Nurul Erwani Zaidi ada memuat naik perkembangan terbaharu tentang perkembangan positif dari aspek kesihatan puterinya itu. Ainul yang kini sudah berusia empat tahun itu sudah mula dapat menerima makanan dan minuman yang dimasukkan melalui mulutnya.

Menurutnya, sejak dilahirkan, anaknya tidak pernah menggunakan deria mengunyah dan menelan sebaliknya hanya dilatih pada bahagian mulut selepas pembedahan pada tahun 2019 lalu.

“BismillahiMashaAllah Salah satu perubahan terbesar untuk Ainul. Ainul dah mula nak terima makanan dan minuman masuk dalam mulut dia! Alhamdulillah. Dia dah start explore rasa rasa makanan ya.

“Yang mana masih tanya lagi kenapa Ainul masih belum makan ikut mulut lagi ialah sebab Ainul masih trauma dengan penyakit dia waktu dulu.

“Dari lepas lahir ainul tak gunakan mulut langsung untuk develop dia punya mode kunyah dan telan. So dari situ…

“…lepas operation kena kerap stimulate bahagian mulut supaya Ainul kena biasakan mulut dia bergerak,” tulisnya menerusi satu perkongsian di laman Instagram.

Tambahnya, dia juga sudah mula memakaikan peralatan ‘trach valve’ pada Ainul bagi memudahkan pernafasan melalui mulut dan hidung selain dapat mendengar suara anaknya.

“Sekarang ni, mama Ainul dah start pakaikan Ainul trach valve untuk bagi Ainul bernafas guna mulut dan hidung dan guna trach valve ni juga boleh dengar suara Ainul tau.

“Alhamdulillah Ainul selesa bila mama Ainul bagi guna trach valve ni. Dan nak latih juga Ainul sebelum Ainul nak off trachy nanti,” tambahnya.

Jelas ibu kepada dua cahaya mata itu, dia dan suaminya Ahmad Safiuddin Ahmad Razak merancang untuk membawa Ainul ke hospital bagi menjalani latihan berhubung proses simulasi berkenaan.

Pada masa sama, mereka berharap peralatan tersebut dapat diberhentikan sebaik Ainul sudah biasa dengan pernafasan melalui hidung dan mulut.

“Dalam masa terdekat ni dan Ainul pun sihat, plan mama dan walid Ainul akan bawa Ainul ke HUKM untuk buat asessment pada trachy Ainul dan akan offkan trachy Ainul. Salah satu sebab nak offkan as soon as possible sebab taknak Ainul selalu kena infection.

“Pakai trachy ni akan cepat sangat kena infection sebab saluran trachy ni direct ke paru-paru itu yang menyebabkan akan senang berjangkit dengan orang yang batuk dan selsema.

“InshaAllah ada masa mama Ainul akan update proses Ainul seterusnya ya!,” ujarnya.

Pada bulan Ogos tahun lalu, Ainul dilaporkan berada dalam keadaan kritikal akibat jangkitan virus sebelum beransur pulih dan sihat sehingga ke hari ini.


“Dia Seronok Sangat Nak Beraya, Semua Telah Disiapkan.” Anggota Polis Sempat Belikan Nasi Lemak Buat Isteri Untuk Sahur Sebelum Maut Kemalangan.

Tinggal beberapa hari sahaja lagi umat Islam bakal menyambut Syawal tiba. Segala persiapan pasti sudah disediakan. Bagi yang diperantaun pasti tak sabar untuk pulang ke kampung. Lebih-lebih lagi bagi mereka yang terpaksa bertugas demi negara.

Namun, kita hanya mampu merancang, yang menentukan adalah Dia Yang Satu. Kegembiraan keluarga ini bakal pulang ke kampung beraya musnah bila mana suami tercinta kembali ke Rahmatullah buat selama-lamanya.

TUNGGU abang,” demikian kata terakhir Lans Koperal Mohd Ishraf Ismail, 27, kepada isterinya sebelum maut dalam kemalangan di Jalan Persisiran Perling arah Iskandar Puteri dua hari lalu.

Menurut Nor Adeela Mad Hashim, 26, mereka sekeluarga sepatutnya pulang berhari raya di Alor Setar, Kedah. Malah, segala perancangan sudah dibuat termasuk menyiapkan kelengkapan dua anak mereka Muhammad Adam Iskandar, 7, dan Muhammad Ishabil, 3, untuk pulang ke Kedah.

Tetapi kegembiraan tersebut bertukar tragedi bila mana  suaminya menemui ajal akibat dirempuh motosikal ketika melakukan pemeriksaan bersama rakan setugas.

Katanya, suaminya teruja untuk pulang berhari raya memandangkan ia pertama kali dapat berbuat demikian selepas lima tahun bertugas di negeri ini.

“Dia sangat bersungguh-sungguh untuk beraya di kampung tahun ini, apatah lagi sudah lima tahun kami tidak pulang beraya.

“Arwah suami juga sudah siap membeli kelengkapan kami sekeluarga ketika memperoleh gaji pada 23 Mei lalu dan tidak sangka kepulangan yang dijanjikan akan membawa jasad suami.

Menurutnya, kali terakhir dia bertemu suaminya itu pada 3 pagi selepas arwah menghantar dua bungkus nasi lemak untuk bersahur.

“Kebetulan saya teringin makan nasi lemak dan dia balik belikan saya nasi lemak itu untuk bersahur,” katanya.

Katanya, suaminya bekerja syif malam bermula jam 11.30 malam dan selesai tugas pada jam 8 pagi tadi.

“Saya dapat tahu kemalangan itu dari rakan setugas dan tidak tahu apa yang berlaku terhadapnya lagi.

“Sebaik mengetahui kejadian itu anak sulung hanya dimaklumkan bahawa ayahnya sedang sakit, selain tidak mengetahui perkara sebenar,” katanya.

Jenazah yang selesai menjalani proses bedah siasat pada jam 2 petang tadi disembahyangkan di Surau Taman Melor sebelum dibawa ke kampung halamannya di Kampung Paya Tok Teh, Malau Jitra, Kedah.

Sementara itu suasana penuh emosi dapat dilihat di ruang menunggu bilik mayat HSA apabila isteri dan dua anak anggota polis itu dilihat berada di kawasan terbabit.

Paling sebak apabila anak sulung arwah dilihat enggan melihat jenazah arwah bapanya, namun dipujuk rakan-rakan ayahnya untuk melihat kali terakhir.


“Tidaklah Nak Sembunyikan Beriya-Iya” Elly Mazlein Jelaskan Sebab Dia Tak Dedah Wajah Anak

Pengacara, pelakon dan penyanyi popular Elly Mazlein mempunyai alasan tersendiri kenapa dia masih belum mendedahkan wajah kedua-dua anaknya di media sosial.

“Tidaklah nak sembunyikan beriya-iya, tunggu anak besar buat keputusan sendiri” begitulah luahan pengacara, penyanyi dan pelakon Elly Mazlein ketika ditemui di Majlis Sidang Media Ceria Popstar baru-baru ini.

Tindakannya itu membuatkan ada segelintir yang kurang senang. Namun Elly menegaskan dia ada cara tersendiri dalam mendidik anaknya.

Elly yang juga ibu kepada dua orang anak, Putri Sara Sefhia, 6, dan Haider Mateen yang kini berusia lapan bulan dan suami Mohamad Azlan Che Nuh, 32 keputusan yang dibuat hasil tindak balas anaknya sendiri ketika berada di khalayak ramai.

“Sebenarnya saya tidaklah nak sembunyikan beriya-iya, tapi saya nak tunggu anak besar dan biar dia buat keputusan sendiri.

“Bila kami berjalan-jalan, anak tiba-tiba menyorok, Saya tanya kenapa? Anak aku tak suka ke?

“Jadi, dari situ saya ikut tindak balas anak.

“Bila orang ambil gambar dia akan pergi belakang saya (menyorok). Jadi saya nak biar anak yang buat keputusannya sendiri” kongsi Elly.

Tegas dengan pendapatnya, Elly menerangkan tidak salah pun untuk siapa-siapa mendedahkan anak mereka di media sosial.

Malah dia tidak menganggap tindakan mendedahkan wajah anak di media sosial adalah salah dan menegaskan setiap orang mempunyai pilihan sendiri.

“Itu adalah pendapat saya, tak salah pun untuk siapa-siapa yang nak dedahkan anak mereka.

“Tak ada masalah, itu hak masing-masing.

“Kita dah besar semua orang ada hak masing-masing.

“Semua orang ada hak dan boleh buat apa sahaja untuk diri mereka. Tapi untuk saya, ada cara tersendiri. Ada perkara saya kena puaskan hati keluarga saya saja”

“Saya sebenarnya tak baca gosip, sebab itu saya tak pernah tahu apa berlaku kat luar dan saya tak pernah kisah apa pun orang luar cakap pasal anak” luah Elly yang juga berharap peminatnya memahami keputusan yang dibuat.


Bahagia Mesti Dicari, Bukan Pasrah. Lelaki Ini Kongsi Tip Kebahagiaan Rumahtangga.

Apabila melihat pasangan yang sweet dan bahagia, tentu cemburu dibuatnya. Tentu setiap wanita inginkan suami yang boleh memberi layanan yang baik dan mesra sehingga berasa kita adalah wanita yang paling bahagia.

Hakikatnya semua orang nak bahagia rumahtangga. Namun itu semua memerlukan sikap yang saling melengkapi antara satu sama lain.

IKUTI PERKONGSIAN INI.

10 Resipi Kebahagiaan Rumah Tangga

1. Masa
– Sediakan masa untuk pasangan. Beri masa untuk pasangan. Apa gunanya perhubungan jika kedua-duanya sibuk dan tidak ada masa untuk pasangan.

2. Tolak Ansur
– Manusia dicipta berlainan. Jangan harapkan pasangan adalah klon diri anda. Dia ada kegemaraan, kelebihan dan kekurangan sendiri. Anda juga sama. Tolak ansur akan menjadi jambatan untuk menghubungkan ketidaksamaan itu.

3. Maaf dan memaafkan
– Antara yang paling susah dan paling senang untuk dilakukan. Paling susah apabila kesalahan itu berat. Paling senang apabila kesalahan itu ringan. Masalah dengan pasangan masa kini ialah terlalu mudah memaafkan yang berat, tetapi sentiasa bising dan mengungkit kesalahan yang kecil.

4. Komunikasi
– Bila masalah tak dibincangkan, bila terasa diam lebih baik dari berkata-kata, bila tiada keinginan untuk bercakap dengan pasangan, itu tandanya anda ada masalah komunikasi.

5. Hormat
– Suami perlu dihormati, begitu juga dengan isteri. Menghormati pasangan akan membuatkan pasangan lebih sayang dan lebih menghormati anda. Perlu ambil kira pendapat si dia. Perlu tahu jika apa yang kita buat itu membuatkan si dia rasa tidak senang. Dan yang paling penting, tidak memalukan pasangan.

6. Kemesraan
– “Pasangan saya memang keras orangnya”. Ini satu konpromi yang tidak bertempat sehinggakan ada kalanya pegang tangan pun menjadi satu perkara yang tidak biasa dan janggal. Mulakan dengan percakapan dan kemudiannya ke arah sentuhan-sentuhan ringkas.

7. Keceriaan

– Gelak tawa ialah ubat yang paling mujarab untuk keluarga yang bahagia. Jangan lahirkan keluarga yang hambar. Bergelak ketawalah, buat lah lawak, geleteklah pasangan dan buatlah dia tersenyum.

8. Mendengar
– Kita tidak tahu kerana kita tidak mendengar. Kita rasa benda itu tidak relevan kerana kita tidak mendengar. Jangan hanya bercakap, tetapi kita juga harus diam dan beri peluang pasangan pula bercakap. Dengar apa yang dia mahu katakan atau luahkan.

9. Keterbukaan
– Tiada rahsia antara kita. Bukan sahaja lagu yang sedap tetapi salah satu resipi keluarga yang mantap. Keterbukaan akan meningkatkan kepercayaan dan komunikasi yang cemerlang.

10. Perubahan
– Jangan diracuni rutin. Ubahlah, tambah baikkan perhubungan. Jika dah 5 tahun buat benda sama, ubah. Tak kira la cara kita melayan pasangan, komunikasi atau benda fizikal di rumah. Ubah, tukar atau beri perbezaan supaya perhubungan tidak menjadi bosan.

Cuba buat resipi ini satu demi satu. Sesuaikan dengan keluarga anda. Jika tiada usaha, tiadalah bezanya dahulu dan sekarang.


“Selamat Ulang Tahun Ke 19. Maaf, Tahun Ini Kita Tak Dapat Celebrate.” Terkesan Perkongsian Dr Ni!

Umumnya hari-hari istimewa dalam keluarga, seperti sambutan hari jadi anak, sambutan hari ulangtahun perkahwinan dan sebagainya pasti diraikan dalam suasana gembira dan istimewa sebagai tanda penghargaan buat yang tersayang.

Namun kali ini, akibat berdepan Covid-19 pasti berbeza caranya. Bahkan, mungkin ada yang terlupa kerana dalam kepala kita masing-masing berserabot dengan kegusaran ‘melawan’ Covid-19.

Apatah lagi buat petugas-petugas kesihatan, cukup berat tanggungjawab yang dipikul  saat ini.

Ini sebagaimana perkongsian daripada seorang suami yang juga merupakan seorang doktor.

“Bang! harini ulang tahun perkahwinan kita,” ujar isteri semasa kami sama-sama bersiap untuk ketempat kerja.

Keadaan kami agak hambar. Tak seperti biasa. Dalam kepala masing-masing penuh dengan pelan pengurusan COVID-19 apa yang perlu dilakukan untuk hari ini.

Malah aku sendiri pun tak ingat tarikh ulang tahun perkahwinan dalam keadaan begini.

Aku terus bersuara, “oh ye ke. Selamat ulang tahun perkahwinan kita ke 19.”

Isteri hanya senyum saja.

“Hati-hati ye bang. Pastikan full PPE (personel protective equipment) intubate patient ye bang. Take care. Good luck.”

“Ok. Baik! Hati-hati juga. Good luck.”

Kami bersalaman dan kami terus memandu ketempat kerja masing-masing.

Pesanan isteri tak seperti biasa. Dulu-dulu begini; “Selamat bekerja bang. Jangan noty-noty tau. Jangan kacau anak dara orang kat hospital tu.”

Memang lain pesanan dia berbanding dulu sebelum wabak COVID-19. Kali ini pesanan dan ucapan seolah-olah kami sama-sama ke medan perang. Sama-sama berdepan dengan COVID-19. Sama-sama berjuang untuk menangani penularan COVID-19.

Kami sama-sama penat.

Semasa baru keluar untuk pergi kerja kami masih ‘bersih’. Anak-anak pun masih tidur. Pulang nanti, belum pasti bagaimana keadaan kami.

Pesanan isteri itu juga buat aku lebih berhati-hati. Ya, keluarga sendiri perlukan aku. Begitu juga masyarakat diluar sana. Mereka juga perlukan aku.

Aku ucapkan selamat ulang tahun ke 19 perkahwinan kami. Maaf, tahun ini kita tak dapat celebrate. InsyaAllah, aku janji akan celebrate selepas wabak ini selesai.

Please! Stay at home, guys. Semoga selepas ini kita boleh jalani hidup seperti sediakala. Aku rindu kehidupan tanpa COVID-19.


6 Perencah Masakan Homemade Mudah Bulan Puasa. Senang Nak Masak Untuk Menu Berbuka Puasa Dan Sahur

Hari ni tentu sibuk para ibu membeli bahan-bahan persiapan untuk bersahur esok. Jika nak mudah lagi, buat siap-siap pes atau perencah. Nak masak mudah dan cepat aje.

Ikuti perkongsian puan Sapiha Saharuddin yang menyediakan 6 perencah homemade yang dibuatnya sendiri.

Macam macam perencah ada. Nasi goreng ikan bilis, sambal tumis/asam pedas, kari ikan, pes ikan bakar dan sos black pepper. Hari terlebih rajin… Dari pukul 2.00 tadi sampai pukul 5 baru selesai masak… Lega… alhamdulillah

Kepada yg bertanyakan resepi pes masakan sy petang tadi, inilah resepinya seperti yg dijanjikan :

PES IKAN BAKAR
1. Blend cabai kering, bawang besar, bwg merah dan bawang putih, serai yg dihiris nipis2, sedikit belacan dan kunyit hidup sehingga halus.
2. Panaskan kuali dan tumis bahan blendar dgn sedikit minyak.
3. Masukkan gula dan perahan air asam jawa. Masak sehingga naik minyak.
4. Masukkan garam dan hirisan daun kunyit. Kacau sebati dan tutup api.

PES SAMBAL TUMIS
1. Blend cili kering, bawang besar, bwg merah, bawang putih dan belacan.
2. Tumis dlm minyak panas. Masukkan gula melaka/gula putih dan perahan air asam jawa. Kacau sehingga naik minyak.
3. Masukkan garam/perisa. Tutup api.

PES GULAI IKAN
1. Tumis bawang merah dan bwg putih yg dihiris halus bersama daun kari dan halba campur sehingga kekuningan.
2. Masukkan bahan blendar- rempah kari ikan, bawang besar, bwg merah, bwg putih dan sedikit cili kering.
3. Masukkan perahan air asam jawa dan garam. Kacau sebati. Masak sehingga naik minyak. Tutup api.
(Semasa gunakan pes cuma tambahkan santan, ikan dan bendi/terung/timun dsbnya

KUAH BLACK PEPPER
1. Rebus bwg besar dan kentang sehingga lembut. Bila sejuk, blend sehingga halus menggunakan air rebusan tersebut.
2. Panaskan kuali dan leburkan sedikit butter.
3. Masukkan kentang dan bwg yg. diblendar
4. Masukkan sos black pepper, sos tiram dan kicap
5. Tambahkan sedikit serbuk lada putih, gula dan garam
6. Sedikit tepung jagung yg dibancuh dgn air utk memekatkan kuah
7. Masak hingga pekat dan naik bau.
(Boleh dimakan bersama fries, ayam grg dll)

PES NASI GRG IKAN BILIS
1.Blend ikan bilis yg dibuang tulang, bawang merah, bawang putih dan segenggam cili padi.
2. Tumis semua bahan sehingga naik minyak.
3. Masukkan kiub ikan bilis. Kacau sebati sehingga agak pekat/kering. Tutup api.
(Semasa menggoreng nasi boleh tambah fish ball, udang, sotong, isi ayam, sayur2an dsbnya.

PES ASAM PEDAS TUMIS
1. Blend cili kering, bawang besar, bwg merah, bawang putih, kunyit hidup, sebiji tomato dibuang biji dan sedikit belacan. 2. Tumis dlm minyak panas. 3.Masukkan serai yg diketuk, gula dan perahan air asam jawa. Kacau sehingga naik minyak.
4. Masukkan garam/perisa.
(Semasa menggunakan pes, tambah air, masukkan daun kesum dan ikan. Juga kacang bendi/timun. Tunggu didih. Tutup api.)

SELAMAT MENCUBA.

credit : Sapina Shahabudin #mahn